Sastanak kod Vučića: Tužilaštvo predložilo da se slučaj Vranj prepusti Bosni\nBeta 14. oktobra 2021. 10:55\nTužilaštvo za ratne zločine podnelo je predlog Višem sudu u Beogradu da se dalje postupanje po optužnici protiv Edina Vranja ustupi specijalizovanim organima za procesuiranje ratnih zločina Bosne i Hercegovine, saopšteno je danas iz službe predsednika Srbije ta saradnju s medijima.\nKako je navedeno, predsednik Srbije Aleksandar Vučić i predstavnici Ministarstva pravde, tužilaštva i policije razgovarali su o unapredjenju postojeće saradnje sa nadležnim organima Bosne i Hercegovine u procesuiranju ratnih zločina i njihovih izvršilaca na teritorijama dve zemlje.\nTužilaštvo je ovakav predlog podnelo „imajući u vidu do sada ostvarenu saradnju sa nadležnim organima Bosne i Hercegovine i potrebu da se ona unapredi“, navedeno je u saopšenju.\nTakodje, Tužilaštvo za ratne zločine je obavestilo učesnike sastanka da je 13. oktobra ove godine podiglo optužnicu protiv Edina Vranja zbog krivičnog dela koje mu se stavlja na teret iz oblasti dela protiv čovečnosti i drugih dobara zaštićenih medjunarodnim pravom.\nNajavljeno je da će u petak, 15. oktobra, u Beogradu biti održan sastanak republičkog javnog tužioca i tužioca za ratne zločine sa glavnim tužiocem tužilaštva Bosne i Hercegovine Gordanom Tadić, kako bi se postigao dogovor o preduzimanju koraka u organizovanju regionalne tužilačke konferencije u skorijem periodu.\nU sastanku kod predsednika Vučića, učestvovali su ministar unutrašnjih poslova Aleksandar Vulin, državni sekretar Ministarstva pravde Bojan Šćepanović, republički javni tužilac Zagorka Dolovac i tužilac za ratne zločine Snežana Stanojković.\nKako su mediji javili, Edin Vranj uhapšen je po srpskoj poternici raspisanoj 2018. zbog sumnje da je počinio ratni zločin u vreme kad je bio načelnik Sektora kriminalističke policije u Uprave policije Federacije BiH.\nVranj, bivši visoki službenik Federalne uprave policije BiH, uhapšen je sredinom septembra ove godine prilikom prelaska granice BiH i Srbije, na graničnom prelazu Uvac.\nKako su javili mediji, zbog njegovog hapšenja članovi Predsedništva BiH Željko Komšić i Šefik Džaferović nisu došli na nedavno održani Samit nesvrstanih u Beogradu.


Policija u centru Moskve sprečila održavanje marša opozicije\nPrema izjavama uprave za informisanje gradske policije, vodji Ujedinjenog gradjanskog fronta Gari Kasparov, omladinskog pokreta "Jabloko" Ilja Jašin i pokreta "Da!" Marija Gajdar su privedeni zbog podstrekivanje oko 170 prisutnih da probiju kordon policije i provociranja policije, budući da su znali da je miting na Puškinovom trgu zabrajen. Agencija RIA Novosti navela je da su medju privedenima i pripadnici provladinog omladinskog pokreta "Mlada Rusija" i njihov lider Maksim Miščenko, zbog toga što su se popeli na zgradu dnevnika "Izvestija" na Puškinskom trgu i bacali letke na kojima je pisalo "Pozdrav maršu političkih deviznih prostitutki" i optužbama na račun opozicije da dobijaju novac od oligarha i Amerikanaca.\nMediji izveštavaju i da se druga kolona od oko 700 pristalica opozicije, predvodjena predstavnicima zabranjene Nacional-boljševičke partije i UGF, sukobila na Roždenstvenskom bulevaru sa policijom koja ih nije propustila do Turgenjevskog trga. Na tom trgu, gde su gradske vlasti odobrili pokretu "Drugačija Rusija" da održe miting, okupilo se izmedju 1.000 i 2.000 ljudi, a njima su se obratili lideri tog pokreta bivši ruski premijer Mihail Kasjanov, Irina Hakamada i Viktor Škenderovič.\nMiting je završen bez incidenata, izuzev pokušaja mladjih pristalica NBP i njegovog lidera Eduarda Limonova da probiju kordon uzvikujući "Mi smo za revoluciju". Nekoliko desetina "limonovaca" su policajci nakratko priveli, ali su oni ubrzo pušteni, prenela je RIA Novosti.


SEEbiz.eu / RS / Mihajlović: Nećemo da rušimo bez asistencije policije\nZorana Mihajlović Kopaonik nelegalna gradnja Snežana Mitković Pančićev vrh\nDatum objave: 08.08.2018. - 15:14:50\nBEOGRAD - Ministarka građevinarstva, saobraćaja i infrastrukture Srbije Zorana Mihajlović izjavila je da to ministarstvo neće izaći da ruši nijedan nelegalan objekat bez pomoći i podrške policije, jer to ni do sada nisu radili.\nOna je, komentarišući odlaganje rušenja nelegalno podignutog objekta na Pančićevom vrhu na Kopaoniku, rekla da je njeno ministarstvo primenilo sve procedure koje su iz njihove nadležnosti i da će, ukoliko još nešto nedostaje od dokumentacije, to i dostaviti.\nMUP je juče saopštio da je policija odbila da asistira u rušenju nelegalno podignutog objekta na Kopaoniku, jer Ministarstvo građevinarstva, saobraćaja i infrastrukture prethodno nije priložilo potpunu dokumentaciju. Mihajlović je rekla da se na zahtev lokalnih inspektora ili republičkih inspektora svako rušenje objekata obavlja uz asistenciju policije, jer je to prevencija.\n"Ministarstvo građevinarstva neće izaći samo da ruši nijedan objekat, bez pomoći i podrške policije jer to nikada do sada nismo radili. Na taj način ne želim da ugrozim ni ljude ni opremu", precizirala je ona.\nPodsetila je da je njeno ministarstvo nadležno za izdavanje građevinskih dozvola i za bespravnu gradnju u nacionalnim parkovima i parkovima koji su pod zaštitom i da je u tom smislu nadležno i za Kopaonik. U prethodne dve godine, kako je dodala, ministarstvo je moralo da sruši 79 objekata u nacionalnim parkovima kao što su Kopaonik, Tara, Đerdap, Stara Planina, Uvac i drugi.\n"I objekat na Kopaoniku, kao i neki drugi objekti, bespravno je izgrađen, bez potrebnih dokumenata i građevinskih dozvola. Ministarstvo je radilo i radiće uvek u skladu sa zakonom", rekla je ona.\nNa pitanje da li će ponovo biti zakazano rušenje, ona je rekla da su rešenja konačna, da je taj objekat nelegalan i da se ne može dalje graditi, kao i da će "u narednom periodu imati dodatne odgovore".\nNelegalna gradnja na Pančićevom vrhu u Nacionalnom parku Kopaonik, odvijala se skoro godinu dana bez ikakvih problema, naočigled nadležnih institucija, pa čak i uz pomoć nekih od njih.


Paradoks u Prištini: Avansni orden Trampu, kritika Hotiju - za istu stvar - Sputnjik Srbija\n12:12 27 Oktobar 2020\nParadoks u Prištini: Avansni orden Trampu, kritika Hotiju - za istu stvar\n22:06 18.09.2020 (osveženo 22:14 18.09.2020) Preuzmite kraći link\nDogovor Beograda i Prištine o ekonomskoj normalizaciji, potpisan u Vašingtonu, još nije ni počeo sa primenom, a predsednik SAD Donald Tramp već je za to od kosovskog predsednika Hašima Tačija avansno dobio „Orden slobode“. Uzgred, za istu stvar kosovski premijer Avdulah Hoti žestoko je kritikovan od predstavnika opozicije u kosovskoj skupštini.\nSagovornici Sputnjika, karijerni diplomata Zoran Milivojević i profesor iz Prištine Nedžmedin Spahiu slažu se da je Tačijeva odluka da odlikuje Trampa – čisto dodvoravanje i lični čin.\nParadoksalna situacija neorganizovane politike\nDiplomata u penziji Zoran Milivojević smatra da je Tačijev orden još jedan dokaz da je Kosovo apsolutno pod američkom dominacijom, i da će to tako ostati i u narednom periodu, bez obzira na ishod novembarskih predsedničkih izbora u SAD.\n„Činjenica da je Tači odlikovao Trampa koji je na predsedničkim izborima protivkandidat Džozefu Bajdenu, sa kojim Tači ima i više nego dobre odnose godinama unazad, potvrda je da Tači pre svega misli na sebe,“ smatra Milivojević.\nSlično mišljenje ima i politikolog sa Kosova profesor Spahiu, koji podseća da Tačija čeka suđenje pred Specijalizovanim sudom u Hagu za ratne zločine OVK.\n„Zbog toga će naravno da podrži i sporazum koji je Amerika potpisala, i samog Trampa“, veruje Spahiu.\nPo njegovom mišljenju, svako, pa i Tači ima pravo da promeni mišljenje kad je reč koga će podržati u Americi, jer narod ima kratko pamćenje, uključujući i američku adminstracija koja je, dodaje, izgleda zaboravila Tačijeve reči o Trampu tokom prethodne predsedničke kampanje.\nMilivojević, međutim, ne vidi logično objašnjenja da takozvani predsednik jedne teritorije dodeljuje orden za istu stvar zbog koje se oštro kritikuje premijer te iste teritorije.\nTači odrešio kesu sa medaljama\n„Ovo je paradoksalna situacija i jedino što pokazuje je agonija političkog sistema u Prištini. To je donekle i potvrda da tamo nema kompaktnog i održivog političkog sistema koji funkcioniše, niti institucija koje deluju na osnovu nekih pravila organizovane zajednice,“ mišljenja je sagovornik Sputnjika.\nTači je, naime, u pismu Trampu u kom ga obaveštava da će ga odlikovati „Ordenom slobode“ zbog uloge u postizanju sporazuma s Beogradom, napisao da je američkom predsedniku „duboko zahvalan za lični doprinos“. Najavljeno je da će „Predsedničku medalju za zasluge“ dobiti i Trampov savetnik za nacionalnu bezbednosti Robert O Brajan, kao i specijalni posrednik u dijalogu Ričard Grenel. S druge strane, Hoti, koji je i potpisao sporazum u Vašingtonu, u kosovskoj skupštini suočio se s kritikama poslanika da se ponašao „kao da Kosovo nije ravnopravno sa Srbijom“.\nKad je reč o kritikama kojima je Hoti dočekan u kosovskom parlamentu, Spahiu ističe da su kosovskog premijera napadali samo poslanici opozicije, tačnije Samoopredeljenja.\n„Podsećam da su potpisivanje sporazuma podržali pored Hašima Tačija, i Ramuš Haradinaj, i Isa Mustafa, tako da tu ne vidim nikakve različite tonove ako govorimo o Tačiju i Hotiju,“ dodaje on .\nTačijev gest će EU memorisati\nMilivojević ipak veruje da će u narednom periodu biti sve više raskola u Prištini jer jedni žele da se dodvore Zapadu, pre svega Vašingtonu, kako bi sačuvali svoje političke ali i sve duge pozicije, dok drugi okreću glavu ka EU, odnosno Nemačkoj.\n„Siguran sam da su u EU ignorisali ovaj Trampov potez jer on je čovek Amerike nikako Evrope, a pogotovu ne Nemačke. Ali takođe sam siguran da će ovaj Tačijev gest EU memorisati, iako se čini da su u poslednje vreme više na strani Prištine i da su pregovori koji vode postali više statusni nego neutralni,“ zapaža Milivojević.\nPo njeogovom mišljenju, to je još jedan razlog zašto je neizbežan politički haos u Prištini , posebno s obzirom na činjenicu da je u su politički akteri svesni da je Tači pri kraju političke karijere, i sve ga manje žele uz sebe. Takođe dodaje da bez obzira da li je u pitanju EU ili Amerika, svi oni žele isti kraj, a to je da Kosovo bude priznato kao nezavisna država.\nodlikovanje, Hašim Tači, Donald Tramp


Koji je srpski vladar prvi živeo u Beogradu?\nPrvi srpski vladar koji je sebi za prestonicu odredio Beograd (i vladao iz njega) bio je kralj Dragutin, sin kralja Stefana Uroša I. Posle neuspelog napada Stefana Uroša I na Ugarsku 1268. Dragutin je pod pritiskom iste imenovan za mladog kralja i oženjen ćerkom ugarskog kralja Stefana V Katalinom. Kada je Stefan Uroš I pokušao da osvoji Dubrovnik, Dragutin je uz pomoć Ugarske i Dubrovačke republike skupio vojsku i zbacio oca sa vlasti 1276. godine. Dragutin je, zatim, podelio državu na tri dela: kraljica Jelena Anžujska je vladala oblastima Zete, Trebinja, Plava i Poibarja, Milutin, Dragutinov mlađi brat, je vladao južnim delom države, a Dragutin većim severnim delom.\nDragutin je posle odricanja od srpskog prestola na saboru u Deževu zadržao vlast nad severnim delovima države. 1284. godine poverena mu je uprava nad Mačvanskom banovinom (Sremska zemlja) pod kojom su podrazumevani prostori današnje Mačve, desne obale Save, uključujući Beograd, oblasti južno od Beograda i severoistočnu Bosnu (Usoru i Soli). Tako je Beograd na miran način prvi put ušao u okvir srpske države. Jedan savremenik nazvao je Dragutinovu državu “Kraljevina Srbija” (Regnum Servie), za razliku od Kraljevine Raške (Regnum Rassie) kojom je upravljao njegov brat Milutin. Kralj Dragutin je živeo u svom slavnome dvoru Debrcu na Savi, i povremeno u Beogradu, “sjajnom i slavnom gradu zvanom Beograd srpski” sve do svoje smrti 1316. godine.\nStefan Dragutin Nemanjić (pre 1253 — 12. mart 1316) bio je kralj Srbije od 1276. do 1282. godine i kralj Srema od 1282. do 1316. godine. Sin je Stefana Uroša I i Jelene Anžujske od roda fruškog. Imao je dva sina, Vladislava (sremskog kralja) i Urošica (kasnije monah Stefan) i kćerke Jelisavetu (udatu za Stefana I Kotromanića) i Ursulu (ili Ursu), udatu za Pavla Šubića.


Vulin: Nova pravila za prevoz migranata\nJanuar 02, 2016 12:05\nU odluci tih zemalja stoji da se u vozovima za migrante ne može prevoziti više od 940 migranata i da moraju da budu praćeni odgovarajućim spiskom imena, prezimena i zemalja iz kojih dolaze.\nVulin je rekao Tanjugu da za Srbiju ta odluka ne predstavlja veliki problem ili napor, budući da se pravljenje takvih spiskova i inače radi u Preševu, gde se svim migrantima izdaju odgovarajuća dokumemnta.\n"Smanjenje broja samih migranata koji ulaze u vozove iziskivaće povećanje broja vozova od strane Hrvatske i to je nešto što očekujemo. O meri vlada Slovenije i Hrvatske obavestili smo naše kolege u Makedoniji i u skladi sa tim ćemo se i ponašati prema migrantima koji dolaze sa prostora te zemlje", rekao je Vulin.\nOn je dodao da očekuje da će se i Vlada Makedonije prilagoditi tim zahtevima.\nPrema Vulinovim rečima, odluke Slovenije i Hrvatske se odnose na Srbiju, a odluka Srbije je istovetna i odmah će se primeniti na Makedoniju.\nVulin je rekao da trenutno na teriotriji Srbije ima oko hiljadu migranata koji se kreću od prihvatnog centra u Preševu, prema prihvatnim centrima u Adaševcima i u Šidu.\n"Promena temperature i zahlađene nas nije iznenadilo, svi naši prihvatni objekti su zagrejani u svima radi grejanje, a obezbedili smo čak i grejanje šatora u tim prihvatnim centrima", istakao je Vulin.\nHoće li emitovanje rijaliti programa biti ograničeno od 23 do 6 sati 9\nAmbasada Italije: Uvedene olakšice za ulazak iz Srbije 9\nJoš dve osobe preminule, 30 novozaraženih koronavirusom 12\nVulin: Na vežbi ćemo prikazati silu koja nije viđena od JNA 16\nKon: Pod nadzorom 15.000 povratnika, ima pozitivnih 17\nTužna sudbina Ivone iz Ugljara 10835\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 9315\nSKANDALOZNO: Srbi cinkarili Srbe na severu KiM! 7835\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 5334\nMađarski sud doneo odluku o izručenju Ljubiše Manitaševića Kosovu 5157\n23:09 September 21, 2020\n22:33 September 21, 2020\n22:15 September 21, 2020\n22:13 September 21, 2020\n22:06 September 21, 2020


Vesti online / Vesti / Tema dana / Poplava izmišljenih vesti u Srbiji (2): Laž se širi ko kuga\nFenomen lažnih vesti i dezinformacija nije ništa novo, kaže novinar Istinomera Siniša Dedeić. Novost koja karakteriše današnjicu je, prema njegovim rečima ta da se zbog novih tehnologija, one mnogo brže šire, a kako ističe, predstavljaju ozbiljnu opasnost zbog uticaja na kreiranje javnog mnjenja.\nUbrzani protok informacija\n- Mi u Istinomeru od 2009. svakodnevno proveravamo da li političari govore istinu, da li ispunjavanju obećanja i da li su dosledni. Nažalost, statistika nam pokazuje da je više negativnih nego pozitivnih ocena. Veoma često, verovatno zarad sticanja jeftinih političkih poena, istina se zaobilazi, a nudi se građanima ono što žele da čuju. To nije politička odgovornost - pojašnjava naš sagovornik.\nVeoma često se dešava, ukazuje on, da dezinformacije poteknu i od zvaničnika i institucija, i to posebno zabrinjava.\n- Bitka protiv lažnih vesti i dezinformacija danas nije laka. Upravo hiperprodukcija informacija koja se plasira na dnevnom nivou i lako širi putem društvenih mreža, zahteva i od građana da učestvuju u ovoj borbi. Ono što građani mogu da urade jeste da pre nego što zavedeni naslovom neke vesti, najpre pročitaju ceo tekst, pa je tek onda ako misle da je istinita, podele sa prijateljima i okolinom. Takođe je važno i da se informišu putem različitih izvora - savetuje Siniša Dedeić.\n- Političari su vešti u odabiru činjenica koje će plasirati u javnost. Izbegavajući da stave te činjenice u kontekst, oni kreiraju za građane neku drugu stvarnost. To se moglo uočiti kroz nekoliko tehnika interpretacija činjenica koje političari koriste, poput poređenja neuporedivog, "Sagradili smo više kilometara auto-puta nego Nemačka" ili "Imamo manji deficit od Francuske"- navodi ovaj novinar primere.\nTakođe se, kaže, često ističe pozitivno u jednom malom segmentu neke društvene pojave, ne bi li se dokazalo da je povoljan ceo trend.\n- Jedna od korišćenih tehnika je bila i uporno ponavljanje istih iskaza, iako se veoma lako može utvrditi da nisu tačni, kao što su da "Srbija ima najnižu stopu PDV-a u regionu" ili da su "porodiljska prava u Srbiji bolja i veća nego u Nemačkoj"- priča Siniša Dedeić.


Poplavljena sela u okolini Žitorađe, bez struje planinska sela na teritoriji Prokuplja (FOTO) - ToplicaPressToplicaPress\nHome / DRUŠTVO / Poplavljena sela u okolini Žitorađe, bez struje planinska sela na teritoriji Prokuplja (FOTO)\nIako još uvek nema zvaničnih informacija šta je sve potopljeno i koliko je materijalna šteta, nezvanično saznajemo da su na desetine kuća u pomenutim selima potopljene, najčešće su pod vodom podrumske prostorije, ali i poljoprivredna mehanizacija i pomoćni objekti.\nVoda je već prodrla u podrumske prostorije, halu gde su nam smeštene poljoprivredne mašine. Poplavljen nam je hidrofor, kotao za grejanje, voda je došla do kuće, prava katastrofa – kaže Slađana Mitrović Stojanović iz Šarlinca.\nNivo reke Toplica je prema poslednjem merenju na mernom mestu kod sela Pepeljevac kod Kuršumlije je na koti 178 santimetara, što je za vise od 1,5 metara u poslednjih 24 sata od toga metar za osam sati, ali je i dalje ispod granice redovne odbrane od poplava.\nStanje se prati iz sata u sat i u koliko se rast vodotoka nastavi, može se tokom dana očekivati izlivanje na pojedinim mestima, čime će pre svega biti ugroženo poljoprivredno zemljište, ali i pojedine kuće u priobalju reke duž čitavog toka od Kuršumlije do sliva u Južnu Moravu.\nBez struje udaljena planinska sela na teritoriji Prokuplja\nLedena kiša koja je tokom noći padala na teritoriji Grada Prokuplja oštetila je elektro instalaciju pa su pojedina planinska sela ostala bez struje poput Bejašnice, Tovrljana, Kruševica, Trnov Laz, kao i sela prema Belom Kamenu i Vidojevici. Kako saznajemo u Elektrodistribuciji, njihove ekipe su na terenu i normalizacija snabdevanja električnom energijom se očekuje do kraja dana.\nZbog leldene kiše koja je padala tokom noći, došlo je do kratkog spoja u dve trafostanice. Put od Vidijevice ka Žitnom Potoku je u prekidu jer je nekoliko drveta palo na kolovoz pa vozila ne mogu da saobraćaju, pa je onemogućeno i da naša ekipa dođe do druge trafostanice kako bi otklonili kvar. Ipak, očekujemo da se do kraja dana sve reši i da meštani dobiju struju – kažu u EPS- u.\nU Gradskoj upravi u Prokuplju kažu da su upoznati sa problemom na tom delu puta koji je u nadležnosti Puteva Srbije i da se o njemu brine niška firma “Trace”, te da očekuju da se problem ubrzo reši.\nNaglašavaju i da kiša i sneg koji su naizmenično padali prethodnih 24 sata za sada nisu napravili veće probleme na teritoriji Grada.\nŠeruj post "Poplavljena sela u okolini Žitorađe, bez struje planinska sela na teritoriji Prokuplja (FOTO)"\nPrevious: U prokupačkoj Bolnici 37 kovid pacijenata, za vikend jedna osba preminula\nNext: U Toplici raspisan konkurs za predloge za Svetosavsku povelju\n13. januara 2021. at 12:36\nSlika je iz D. Trnave(Prokuplje) od pre nekoliko godina. Mogli bi da se udostojite da odete na lice mesta i da slikate stvarno stanje, a ne postavljate stare slike krajnje neozbiljno.


Srbija – Strana 51 – Info Centar Juga\nNova Srbija potpisaće tokom predstojećeg vikenda koalicioni sporazum o zajedničkom nastuputu na vanrednim parlamentarnim izborima sa Srpskom naprednom strankom, najavio je danas predsednik NS Velimir Ilić. „Razgovarali smo o predizbornoj koaliciji i tokom vikenda ćemo potpisati koalicioni sporazum“, rekao je Ilić novinarima na obeležavanju stranačke slave, kojoj su prisustvovali i potpredsednici SNS Nebojša Stefanović i […]\nNa današnjoj konferenciji za novinare premijer Aleksandar Vučić je izjavio da je Srbiji potrebna saradnja sa NATO, i da samo oni koji bi zemlju da vrate u 17. vek smatraju da je to nepotrebno. „Nemojte da mi držite patriotske pridike vi koji ste doneli loše sporazume. Mi smo ih ispravili i napravili pravu saradnju kakvu nezavisna i […]\nSrpska napredna stranka i PUPS idu zajedno na predstojeće izbore, odlučeno je danas na konsultatijama koje su imale te dve partije, a novinarima je to saopštio lider SNS i premijer Aleksandar Vučić. On je rekao da dve stranke neće praviti liste i koalicije protiv bilo koga već liste za budućnost Srbije, da ljudi u Srbiji […]\nSocijalistička partija Srbije demantuje neistine koje su se pojavile u medijima i dnevnoj štampi o navodnom “slavlju” predsednika Ivice Dačića i njegovih saradnika u centrali stranke, a povodom odluke Partije ujedinjenih penzionera Srbije da stupi u pregovore sa Srpskom naprednom strankom o njihovom zajedničkom izlasku na izbore. Socijalistička partija Srbije je uvek poštovala mišljenje, stav […]\nPrethodno 1 … 50 51 52 … 56 Sledeće


Turistička agencija BAJA Tours Beograd » PUTEVIMA ISTORIJE I TRADICIJE: MOHAČ & POKLADE BUŠOJARAŠ\nPUTEVIMA ISTORIJE I TRADICIJE: MOHAČ & POKLADE BUŠOJARAŠ\nMagnus Manske - Wikimedia Commons\nTermin putovanja: 27 Feb 2022 - 27 Feb 2022\nDestinacija: Mohač, Mađarska\nMohač je prvobitno bio kamp vojske Antičkog Rima, u predtursko doba malo naselje u Baranji na Dunavu, u 16. i 17. veku sedište upravnih jedinica ugarskog i osmanskog carstva, a danas je multinacionalni grad okružen zaštićenim rezervatima prirode, koji mami posetioce prekrasnim pogledom na Dunav, istorijskim građevinama i svojim mediteranskim vazduhom. Mohač ima jedinstvene prirodne vrednosti, arhitekturu, istoriju, pa čak i poznate narodne običaje.\nU okolini Mohača odigrale su se dve značajne bitke, koje označavaju početak i kraj osmanske vladavine na prostorima današnje Mađarske. Istorijski park Mohač je postavljen 1976. u znak sećanja na Mohačku bitku na 450. godišnjicu bitke. U istoriji Mađarske je 29. avgust 1526. bio tragičan dan kada su se brojno nadjačane hrišćanske trupe suočile sa otomanskom vojskom. Na površini od sedam hektara, posetioci zakoračuju u živu istorijsku knjigu napisanu bolom i dostojanstvom sa simbolima isklesanim u drvetu i kamenu.\nBušojaraš – Mohačke poklade je 500-godišnja tradicija sa lomačama i paradama strašnih čudovišta, koja se odvija na obali Dunava, predstavljajući jedan od najčudnijih i najinteresantnijih događaja u Mađarskoj. Priča se da Bušojaraš vuče korene iz 16. veka kada su seljani pokušavali da oteraju tursku vojsku koristeći zastrašujuće maske i kostime, ali danas se više radi o plašenju zime i dočeku proleća. Mohačke poklade su 2009. godine uvrštene na UNESCO listu intelektualnog i kulturnog nasleđa čovečanstva.\n1. dan: BEOGRAD – MOHAČ – BEOGRAD\nOkupljanje putnika u 05:00h ispred BAS–glavne autobuske stanice (broj perona biće poznat 2 dana pre polaska). Polazak u 05:30h, vožnja preko Novog Sada i Sombora sa kraćim pauzama.\nDolazak u Mohač oko 12:00h, fakultativna poseta istorijskom memorijalnom kompleksu i muzeju posvećenom Mohačkoj bitki, gde posetioci mogu da vide statue kralja Luja, sultana Sulejmana, Pola Tomorija, Dorotje Kanizai i mnogih vitezova isklesanih od drveta.\nNakon posete povratak u grad i kraći obilazak znamenitosti sa posetom srpskoj pravoslavnoj crkvi i prisustvovanje svečanostima Bušojaraša, povorci Bušova i događajima koji prate poklade.\nU 19:00h polazak ka Srbiji, vožnja sa kraćim pauzama radi odmora i carinskih formalnosti. Dolazak u Beograd je predviđen u kasnim noćnim satima.\n• prevoz autobusom turističke klase sa 19 – 81 sedišta (klima, audio/video oprema)\n• obilazak znamenitosti Mohača\n• prisustvovanje svečanosti BUŠOJARAŠ poklada\n• troškove međunarodnog zdravstvenog osiguranja: 160 RSD + doplata za Covid 19 (40 RSD)\n• fakultativnu posetu Memorijalnom kompleksu Mohačka bitka: 5€\nBUDIMPEŠTA - PUTEVIMA ISTORIJE I UMETNOSTI


Tužilaštvo istražuje jesu li ukradeni djelovi sa aviona | Aktuelno\nOsnovno državno tužilaštvo u Podgorici formiralo je predmet po krivičnoj prijavi stečajne uprave Montenegro Airlinesa (MA) protiv nepoznatih počinilaca za krivično djelo teška krađa, saopštio je Pobjedi portparol ODT Vukas Radonjić.\nStečajna uprava MA podnijela je 15. oktobra krivičnu prijavu protiv više nepoznatih počinilaca zbog sumnje da su izvršili krivično djelo teška krađa navodnim otuđenjem djelova sa aviona „embraer 195“, registarskih oznaka 4O-AOC.\n“U toku je postupak izviđaja u kojem se prikupljaju obavještenja, podaci i dokazi potrebni za donošenje dalje odluke, posebno u pogledu otkrivanja identiteta počinilaca”, rekao je Radonjić.\nKamere postavljene na hangaru MA, koji se nalazi na aerodromu, su u noći između 17. i 18. oktobra, kako tvrde u stečajnoj upravi, snimile više lica kako neovlašćeno pristupaju avionu 4O-AOC, skidaju djelove sa njega i nose ih u kontejnere koje koristi ToMontenegro.\n“Višesatni video-materijal pokazuje kretanje više NN lica sa baterijskom lampom ispod desnog krila aviona 4O-AOC, gdje se nalazi motor, zatim prema kontejnerima ToMontenegra, a potom i ka avionu 4O-AOB, koji je u vlasništvu državne avio-kompanije”, rečeno je Pobjedi u sektoru bezbjednosti MA u stečaju.\nTo kretanje, kako dodaju, trajalo je više od četiri sata, a svjetla koja su inače upaljena ispred aviona AOB i AOC isključena su prije početka aktivnosti NN lica.\n“Nakon što su završili aktivnosti na avionima, upalili su svjetla. Te večeri smo zbog toga zvali policiju i obezbjeđenje aerodroma, koji su ih identifikovali”,ukazali su u stečajnoj upravi.\nIz Uprave policije Pobjedi je juče saopšteno da su, nakon poziva radnice MA u stečaju, izašli na lice mjesta gdje su zatekli i legitimisali četiri osobe za koje je utvrđeno da su zaposleni ToMontenegra koji su popravljali avion državne kompanije.\n“U obavljenom razgovoru su objasnili da su avioni tokom dana u operativnoj upotrebi, te da se održavanje vrši tokom noći, što su radili i tokom prethodnog perioda i što je bila praksa svih avio-kompanija do sada kada je to zahtijevala dinamika i priroda posla”, istakli su iz Uprave policije.\nIdentifikovana lica, kako kažu u policiji, nijesu zatečena u vršenju krivičnog djela, niti su kod njih pronađeni bilo kakvi djelovi aviona.\nStečajnoj upravi MA, sa druge strane, sporno je to što se neovlašćeno pristupa avionu kodnog naziva „čarli“, za čije stanje i održavanje njegov vlasnik, brazilska BNDES banka, i dalje smatra odgovornim MA. U stečajnoj upravi, kako su kazali Pojedi, strahuju da bi svaka eventualna šteta načinjena tom avionu mogla da padne na njihov teret.\n„Čarli“ je već duže u neplovidbenom stanju zbog nedostatka motora i parkiran je na vojnom dijelu aerodroma u Podgorici, gdje čeka da se riješi pitanje vlasništva. Njega je, po osnovu ugovora o finansijskom lizingu sa brazilskom BNDES bankom ranije koristio MA. Kako MA nije platio posljednje četiri rate za njega, nije stekao pravo vlasništva nad njim.\nNakon prizemljenja flote MA, sa Brazilcima su o otkupu „čarlija“ pregovarali predstavnici ToMontenegra, kojima je Vlada u junu odobrila njegovu kupovinu, ali do nje nije došlo. Da ovaj avion nije prodat ToMontenegru, potvrdio je 18. oktobra advokat Saša Vujačić, koji je pravni zastupnik BNDES-a.\n“Nemamo saznanja da je pomenuti avion prodat, već da su u toku pregovori oko njegove kupovine sa Vladom Crne Gore, koji su trenutno na čekanju. Nemamo potvrdu ni da je bilo kome dozvoljen pristup navedenom vazduhoplovu”, navodi se u dopisu Vujačića stečajnoj upravi MA, u koji je Pobjeda imala uvid.\nVujačić je početkom avgusta tražio od Privrednog suda i stečajne uprave MA da odobre pristup avionu radnicima koje angažuje vlasnik, kako bi se obavili radovi održavanja.\n“U saznanju smo da se na predmetnom vazduhoplovu ne obavljaju radnje radi tehničkog održavanja, te da usljed toga može doći do štetnih posljedica”, naveo je tada Vujačić.\nIz ToMontenegra prethodno su kazali Pobjedi da nijesu koristili djelove „čarlija“ za popravku aviona 4O-AOB, koji već neko vrijeme ima probleme sa motorom zbog čega ne saobraća.\nAerodromi Crne Gore: Imali su ID kartice\nIz Aerodroma Crne Gore je Pobjedi saopšteno da su njihove službe u ponedjeljak oko ponoći informisane od graničnih policajaca da se određena lica nalaze u blizini parkiranih aviona.\n“Nakon daljeg obavještenja policije i njenog izlaska na teren, ustanovljeno je da lica imaju ID kartice bez kojih se ne bi ni mogli naći u toj zoni, te dalje nije obavještavala osoblje Aerodroma o identitetu lica koja su bila pored aviona”, kazali su iz Aerodroma.\nOni napominju da nije neuobičajeno da se, kako preko dana, tako i tokom noći, vrši popravka vazduhoplova ili njegova provjera spremnosti za uzlijetanje.\n“Ukoliko bude potrebno, informisaćemo nadležne organe o ovom slučaju u domenu informacija kojima raspolažemo”, naveli su iz Aerodroma.\nU ToMontenegru ranije kazali da nijesu koristili sporne djelove\nNa pitanje Pobjede da li su mehaničari ToMontenegra koristili djelove ,,čarlija“ za popravku jednog od dva aviona iz njihove flote, registarskih oznaka 40-AOB, iz državne avio-kompanije su kazali da to nijesu radili.\n“Nije tačno da za popravku AOB koristimo djelove aviona AOC”, odgovorili su iz ToMontenegra Pobjedi 15. oktobra.


Maja Kojovic – Page 43 – ZZJZ FBiH\nEpidemiološka situacija u Federaciji BiH- subota, 14.11.2020. godine (presjek stanja u 12h)\nNovostiBy Maja Kojovic November 14, 2020\nU protekla 24h, Zavodu za javno zdravstvo Federacije BiH prijavljeno je 2 536 uzoraka, od kojih je 836 pozitivno na SARS-CoV-2. Novi slučajevi registrirani su u svim kantonima/županijama u Federaciji BiH. Do sada su testirana ukupno 243 909 uzorka, a SARS-CoV-2 je potvrđen kod 44 798 osobe.\nEpidemiološka situacija u Federaciji BiH- četvrtak, 12.11.2020. godine (presjek stanja u 12h)\nNovostiBy Maja Kojovic November 12, 2020\nU protekla 24h, Zavodu za javno zdravstvo Federacije BiH prijavljena su 3 574 uzorka, od kojih je 1120 pozitivno na SARS-CoV-2. Novi slučajevi registrirani su u svim kantonima/županijama u Federaciji BiH. Do sada su testirana ukupno 238 922 uzorka, a SARS-CoV-2 je potvrđen kod 43 192 osobe.


Oporavilo se dete za koje se sumnjalo da ima groznicu Zapadnog Nila – Krstarica\nTanjug 13. septembra 2018. 10:33\nBEOGRAD – Dečak koji je zbrinut u Institutu za majku i dete „Dr Vukan Čupić“ zbog sumnje da je oboleo od groznice Zapadnog Nila, uspešno se oporavio i danas ide kući.\nDirektor Instituta Radoje Simić rekao je za Tanjug da su prve analize, kada je dete stiglo, upućivale na mogući meningoencefalitis (upala moždanih opni) izazvan virusom Zapadnog Nila, ali da to još nije potvrđeno.\n„Čekaju se rezultati analiza iz referentne laboratorije i tada ćemo znati da li je zaista bila groznica Zapadnog Nila. Najvažnije je da se dete dobro oporavilo i da nema nikakvih posledica“, naglasio je Simić.\nPrema podacima Instituta za javno zdravlje Srbije „Dr Milan Jovanovic Batut“, dosad je u Srbiji od ove infekcije obolelo 286 ljudi, od kojih je 29 umrlo.\nU Beogradu je i dalje najviše registrovanih slučajeva – 141.


Podrška zatvaranju kolektivnih centara – stambena rešenja – IDC Serbia\nHome > projekti > Podrška zatvaranju kolektivnih centara – stambena rešenja\nFebruar 2013 – Jun 2014\nNaziv projekta: ‘Podrška zatvaranju kolektivnih centara, kroz obezbeđivanje trajnih stambenih rešenja za izbeglice, interno raseljena lica i povratnike’\nVrednost projekta: 1.044.100,00 EU\nOpšti cilj projekta, realizovanog u partnerstvu sa Arbeiter-Samariter-Bund je da doprinose ispravnoj implementaciji strategija za izbeglice, interno raseljena lica i povratnike po osnovu Sporazuma o readmisiji, kroz obezbeđenje trajnih stambenih rešenja za interno raseljena lica, izbeglice i povratnike u Srbiji. Projekat je realizovan u Smederevu, Vranju i Gadžinom Hanu.\nŠest kolektivnih centara u Srbiji pripremljeno za zatvaranje u četiri opštine u Srbiji, kroz pružanje trajnih stambenih rešenja porodice koje žive u kolektivnim centrima, a 73 porodice dobile su trajna stambena rešenja i kako bi napustile kolektivni centar i integrisale se u društvo.\nIzgrađeno je 59 montažnih stambenih jedinica za 73 porodice ( 45 standardne + 14 montažnih kuća za po dve porodice) izbeglica, interno raseljenih lica i povratnika u četiri opštine, koji trenutno borave u kolektivnim centrima.\nDiseminacija dokumenta o dobrim praksama i naučenih lekcija tokom projekta, kako bi naše iskustvo bilo na raspolaganju i drugim zainteresovanim stranama i kako bi se svest o značaju brige za ciljnu grupu projekta podigla.\nSprovedene su aktivnosti monitoringa i evaluacije izvođenih u toku implementacije, kako bi se obezbedilo nesmetano sprovođenje projekta.


Jang bojs ponovo pobeđuje, Sulejmani strelac\nPosle dve utakmice u kojima nisu uspeli da slave, fudbaleri Jang bojsa su u 19. kolu prvenstva Švajcarske pobedili ekipu Lucerna u gostima (4:2).\nJang bojs ide ka tituli... Posle ispadanja iz Evrope, ovaj tim je bacio sve na domaće prvenstvo i odlično mu ide. Još jednu dobru partiju imao je Miralem Sulejmani. Bivši reprezentativac Srbije asistirao je za prvi gol, a onda je u 48. minutu i sam zatresao mrežu.\nBio je ovo njegov osmi pogodak od početka sezone, i sada je izjednačio svoj golgeterski učinak iz prethodne dve sezone.\nLucern je tokom susreta ostao sa 10 igrača na terenu pošto je Stefan Knežević zaradio dva žuta kartona za samo pet minuta.\nKUP ŠVAJCARSKE Sulejmani strelac, šampion Jang bojs bez drugog trofeja\nBLISTA Sulejmani učestvovao u goleadi i postao najbolji strelac u Švajcarskoj\nTRIJUMF PARTIZANOVOG RIVALA Sulejmani vratio Jang bojs na pobednički kolosek\nPARTIZANOV RIVAL Jang bojs silan, Sulejmani se raspucao


Ministar Dačić razgovarao sa premijerom Nepala\nnedelja, 06. maj 2018.\nPrvi potpredsednik Vlade Srbije i ministar spoljnih poslova Ivica Dačić razgovarao je danas sa premijerom Nepala Šarmom Olijem.\nU srdačnom i prijateljskom razgovoru, šef srpske diplomatije ponovio je zahvalnost nepalskoj strani na odličnoj realizaciji ove posete, i istakao želju Srbije da razmena poseta na visokom i najvišem nivou između naše dve zemlje bude sve češća i produktivnija.\nMinistar Dačić je detaljno informisao premijera Olija o izuzetnom značaju koji za Srbiju ima Kosovo i Metohija, kao i o trenutnoj situaciji na KiM. Izrazio je duboku zahvalnost nepalskoj Vladi na podršci u odbrani teritorijalnog integriteta i nacionalnog suvereniteta Republike Srbije i izrazio nadu da će Srbija i Nepal nastaviti saradnju na polju zaštite osnovnih principa međunarodnog prava.\nPremijer Nepala istakao je da su odnosi sa Republikom Srbijom izuzetno dobri i prijateljski. Preneo je veoma čvrsto protivljenje Nepala separatizmu i ukazao da će Nepal nastaviti da pruža punu podršku i saradnju kada je u pitanju naša borba za očuvanje teritorijalnog integriteta i suvereniteta.\nKljučne reči: Nepal Ivica Dačić Ministar spoljnih poslova


Ljiljana Smajlović, predsednica UNS-a predočila je javnosti iskaz Nenada Ilića u kojem on kaže da je čuo da su Ćuruvijine ubice Miloš Simović i Milan Luković. Mihajlović za "Politiku" kaže da je znao za iskaz Ilića tokom akcije "Sablja", o Simoviću i Lukoviću, i da su izvršene provere tih navoda, ali su osumnjičeni bili u bekstvu.\n"Ilića su uhapsili inspektori državne bezbednosti povodom zločina na Ibarskoj magistrali, a navedena beleška je rezultat razgovora koji sa njim vodio inspektor javne bezbednosti povodom atentata na Vuka Draškovića u Budvi. Naravno da su izvršene provere njegovih navoda, ali su lica koja su navedena kao osumnjičena bila u bekstvu", naveo je Mihajlović. "Zato ne znam koji bi to genije mogao da uradi više, sve do danas kada su ta lica dostupna policiji. Još manje je razumljivo da neko optužuje policiju za nečinjenje u opšte poznatom slučaju u kome imamo neproverljivu izjavu tipa 'rekla-kazala'", rekao je bivši ministar policije. Mihajlović je naveo da je redosled stvari bio takav da je prvo bio iskaz Ilića tokom "Sablje", pa onda Mihajlovićeva izjava o rešenom slučaju Ćuruvija, pošto je svedok prepoznao ubicu na fotografijama u policiji. "Tako nešto (da je slučaj rešen) sam izjavio onda kada je jedini svedok ubistva rekao da može da prepozna ubicu, pa je sa 85 odsto sigurnosti prepoznao Luku Pejovića, a ne nekog od navedenih lica. Problem je što je Pejović mrtav", rekao je Mihajlović. Pejović je ubijen iz zasade automatskim oružjem 5. decembra 2000. godine u blizini svoje kuće u Dinarskoj ulici u Beogradu. Bio je poznat policiji, ali nikada nije osudjivan. Na pitanje da li je policija zvanično ili nezvanično razgovarala sa Radetom Markovićem, načelnikom Državne bezbednosti, o ubistvu Ćuruvije, pošto je utvrdjeno da je 27 pripadnika službe pratilo Ćuruviju 24 sata, Mihajlović je odgovorio: "Razgovarano je i sa Radetom Markovićem. Koliko se sećam, nudjen mu je i status zaštićenog svedoka, ali je on odbio saradnju".


Đokić: Povećati obim stranih investicija\nMinistar energetike i rudarstva Republike Srpske Petar Đokić izjavio je danas da je važno da se poveća obim stranih investicija i da je za Srpsku veoma značajno što je pitanja energetskog razvoja stavila gotovo na prvo mjesto.\nĐokić je reka da je veoma važno što su predstavnici Srpske zastupljeni na Ekonomskom samitu Srbije u Beogradu, te dodao da je Republika Srpska prihvaćena kao partner.\n"Jako je važno da su pogledi usmjereni na Republiku Srpsku na način da poštuju Srpsku i da je prihvataju kao svog partnera. Mi sada tu partnersku ulogu moramo samo da dokažemo i kroz ovakve skupove, ali i kroz praktičan rad gdje ćemo realizovati ono o čemu govorimo", rekao je Đokić Srni.\nĐokić, koji učestvuje na dvodnevnom ekonomskom samitu koji okuplja veliki broj predstavnika iz svijeta privrede, poljoprivrede, finansijskih institucija, nauke, nevladinog sektora, rekao je da je od velikog značaja da predstavnici Srpske mogu da učestvuju i govore na ovakvim skupovima.\nOn je naglasio da je za Republiku Srpsku od posebnog značaja što je pitanja svog energetskog razvoja sada stavila skoro na prvo mjesto u pogledu njenih razvojnih mogućnosti i potencijala na kojem će bazirati svoj razvoj u narednih nekoliko godina, te da ima vrlo ambiciozan plan po tom pitanju.\n"Želimo proizvoditi novu energiju, nove kilovat-časove, a pritom želio da budemo dio svijeta, da u okviru opštih politika i mi funkcionišemo, da ne dođemo u sukob sa njima i da energetska tranzicija bude proces kroz koji normalno prolazi i Republika Srpska", istakao je Đokić.\nOn je naveo da je u okviru ovog samita već ostvario kontakte sa Janom Mihajlovom, koja je i predsjednik Savjeta stranih investitora u Srbiji, a koja je prihvatila njegov poziv da posjeti Republiku Srpsku, te da očekuje da će tokom jeseni biti prilika da je ugosti.\n"Za nas je veoma važno da predstavimo Republiku Srpsku kao mjesto sigurnih investicija. Mi već imamo Zakon o stranim investicijama koji štiti stranog investitora, kao i domaćeg", rekao je Đokić, ističući da je važno da se poveća obim stranih investicija, te da je Republika Srpska na to veoma spremna i ima ne samo politiku, nego i konkretne inicijative.\nOn je rekao da energetika sve više postaje tema, ne samo u Srpskoj, nego i u širem regionu od Srbije, te da se sve više pažnje posvećuje tranziciji i realizaciji projekata kroz proizvodnju energije koja se dobija iz obnovljivih izvora kao što je voda, sunce, vjetar i biomasa.\nPrema njegovim riječima, Republika Srpska je to shvatila odavno i ima strategiju razvoja energetike do 2035. godine kojom su obuhvaćena sva ključna pitanja.\nOn je podsjetio da je 21. vijek, vijek znanja, novih tehnologija i velikih promjena koje će globalno da se ostvare, te dodao da se ljudi moraju edukovati da bi shvatili koliki je značaj tih promjena i kako da im se prilagode.\n"Smatram da je za nas od velike važnosti da sve promjene koje ćemo učiniti budu jedan vid sigurnosti za ljude, da to bude nada za mogućnost boljeg i kvalitetnijeg života ovdje i za opstanak ljudi na ovim prostorima", istakao je Đokić.\nOn je naveo da je na skupu bilo riječi o tome da je Srbija veoma pogođena odlivom stanovništva, da su velike migracije, ne samo u Srbiji ili BiH i Srpskoj, nego su migracije zahvatile svijet.\n"Mi gradove moramo pripremati za to da budu u funkciji prihvata tog stanovništva koje teži danas da živi u gradovima ili oko velikih gradova ili većih centara. I Srpska ima nekoliko takvih većih centara", rekao je Đokić.\nOn je dodao da će govoriti na popodnevnom panelu o energetskoj tranziciji koja je prisutna u regionu, kao i o izazovima koje sa sobom donosi, te o prioritetima u ekonomskom razvoju Republike Srpske sa stanovništa energetike.\nĐokić je rekao da će na panelu pojasniti kako je moguće da Republika Srpska realizuje svoje ciljeve u pogledu povećanja obima proizvedene energije.\nĐokić nastavlja posjetu Moskvi\nĐokić: Do stabilnosti u regionu strateškim dijalogom Srba i Bošnjaka\n48 glasova 59%\n34 glasova 41%


Jeftini letovi za Varšavu - Avio karte Varšava - eSky.rs\nAvio karte za Varšavu\nPretražite letove za Varšavu\nProverite najbolje prilike za letove za Varšavu\nKada rezervisati letove za Varšavu\nVreme u Varšavi (°C) - prosečne temperature i sunčani dani\nPoljska na dlanu: jeftini letovi za Varšavu\nPutnici iz Srbije koji putuju za Poljsku često posećuju njen glavni grad, Varšavu. Budući da je cela ova zemlja ispresecana kvalitetnim železničkim linijama, taj grad je i dobar izbor za prvi obilazak Poljske jer iz njega možete dalje koristiti druge vidove prevoza (naravno uz avionski prevoz). Tako, putnike interesuju jeftini letovi za Varšavu kada posećuju Poljsku.\nKada ste u potrazi za jeftinim letovima, pred vama je više opcija. Možete besomučno pretraživati sajtove avio kompanija jednu po jednu i tražiti najbolje konekcije (pošto direktne letove za Varšavu retko koja kompanija pruža iz Srbije i bližeg okruženja), a možete to prepustiti i stručnjacima.\nVeb-sajt eSky specijalizovan je za pretraživanje avionskih karata – bilo da su u pitanju avio karte za Varšavu ili za neki drugi evropski ili svetski grad. Onlajn pretraživač eSky dostupan je ne samo sa računara, već vam najbolju pretragu na upit za avio karte za Varšavu može izbaciti u roku od nekoliko sekundi i sa mobilnog telefona. Samo prethodno treba da skinete besplatnu aplikaciju eSky.\nJeftini letovi za Varšavu (uz mnoge druge usluge neophodne putnicima!) mogu se lako i jednostavno pretraživati, ali i kupovati – uz samo nekoliko klikova. Pročitajte dalje u tekstu kako!\nKako naći najbolju konekciju za Varšavu?\nMnoštvo je letova za Varšavu iz Srbije i sa aerodroma u obližnjem susedstvu, ali je teško naći neki direktan. Jedina kompanija koja trenutno pruža usluge direktnog leta za Varšavu jeste poljski redovni prevoznik LOT.\nNo, šta raditi ako vam se ne dopadaju letovi za Varšavu koje oni nude? Uključite eSky i ukucajte aerodrome poletanja i sletanja, te okvirne datume kada želite da pođete i vratite se (ukoliko vam treba i povratak). Sve dostupne opcije preko nekoliko stotina prevoznika koji saobraćaju na vašoj ruti biće vam izlistane za samo nekoliko trenutaka. Letovi za Varšavu moći će da se pregledaju i sortiraju prema avio prevozniku, prema tome da li je let direktan ili s presedanjem u nekom okolnom evropskom gradu.\nDa biste odabrali što jeftiniju opciju, obavezno proverite cene avio karte za Varšavu ako se pretraga pomeri za +/- 3 dana. Ili koristite mesečni pregled (ovo je posebno važno putnicima koji put planiraju dugo vremena unapred, jer im može dati okviran uvid u to u kom su mesecu karte jeftinije).\nNajbolji tajming za kupovinu avionske karte za Varšavu\nUkoliko želite da vaše avio karte za Varšavu budu jeftine, ima nekoliko stvari o kojima treba da povedete računa. Prvo, kako se vaš let bliži, to će avio kompanije dizati cenu avionske karte za Varšavu (isto važi i za sve druge gradove u koje putujete).\nDa biste bili sigurni da ste našli jeftine avio karte za Varšavu, najbolje je da ih kupite bar dva meseca pred put. Takođe, radi uštede na avionskim kartama, izbegavajte putovinu u popularnim turističkim periodima godine, kao što su pravoslavni ili katolički Božić, zatim Nova godina i slično.\nNo, to nije sve. Jeftini letovi iz Varšave dostupni su i u odeljku Prilike na sajtu i u mobilnoj aplikaciji eSky. Ovde se objavljuju avionske karte koje su na specijalnom popustu. Ugrabite priliku i kupite kartu za svoj jeftini let iz Vašrave. Ali budite brzi – pošsto imaju specijalne cene, ove avionske karte znaju veoma brzo da se rasprodaju!\nLetovi Varšava – Beograd ili letovi Varšava – Zagreb uglavnom koriste jedan od tri varšavska aerodroma.\nGlavni od njih naziv je dobio po Frederiku Šopenu, a prepoznaćete ga po oznaci WAW na svojoj karti. Nekada se ovaj aerodrom nazivao Okencije. Nalazi se u četvrti Vlohi i ovaj aerodrom je najveći u celoj Poljskoj – preko njega prelazi čak 40 posto letova za celu Poljsku. Sa oko 300 letova dnevno ovaj ogromni aerodrom služi da se preko njega preveze skoro 20 miliona putnika godišnje. Letovi su kako oni redovni, tako i manji čarteri za druge poljske gradove (kao što su Krakov, Gdanjsk ili Vroclav). Nekadašnja dva terminala na koje je bio podeljen zemenjena su drugim nazivima – tako sada u severnom delu aerodroma postoje check-in delovi A i B, a u severnom delu C, D i E. Veoma mnogo avio kompanija saobraća preko ovog aerodroma, uključujući i poljskog prevoznika LOT (koji ima direktan let iz Varšave za Beograd, Podgoricu, Zagreb...). Ovde sleću i low cost letovi za Varšavu iz Podgorice niskotarifne avio kompanije Wizz Air.\nModlin je drugi varšavski aerodrom koji se koristi za komercijalne letove, a nosi oznaku WMI. Ovaj međunarodni aerodrom udaljen je oko 40 kilometara od centra grada i koriste ga uglavnom niskotarifni prevoznici, poput Ryanaira, te nema preterano veliki broj prevezenih putnika godišnje, tek nešto više od 2 milona. Ovaj irski niskotarifni prevoznik, međutim, pobrinuo se da se low cost letovi za Varšavu obavljaju s različitih destinacija, kao što su: Atina, Barselona, Ajndhoven, Edinburg, Solun, Valensija, Bristol, Bolonja, Brisel, Rim, Stokholm, Tel Aviv i mnogi drugi.\nDo aerodroma i sa njega\nU slučaju da vaš let za Varšavu vodi na glavni varšavski aerodrom, Frederik Šopen, imate sreće jer je on veoma blizu grada. Nalazi se na samo desetak kilometara od centra, te je do njega lako doći bilo kolima, bilo lokalnim autobusom ili vozom. Taksi je, naravno, dostupan putnicima ispred zgrade terminala, ali ako idete iznajmljenim automobilom, glavna ulica koja vodi do grada zove se Żwirki i Wigury.\nAutobusom se do centra može stići linijama gradskog prevoza 175 ili 188, koje prevoze tokom dana, dok je noću dostupan autobus N32. Do južnog i istočnog dela Varšave saobraća 148, a linija 331 povezaće vas sa metro stanicom Wilanowska. Odatle dalje možete koristiti metro konekcije ka ranzim delovima grada. Sa aerodromske železničke stanice možete uhvatiti i dva SKM voza, koja prevoze putnike do centra.\nUkoliko vas je let za Varšavu doveo na aerodrom Modlin, treba da znate da je automobilom on udaljen oko 35 kilometara severozapadno od centra grada, te treba da sa aerodroma pređete na put 62, koji će vas povezati na auto-put S7 do centra Varšave i dalje Gdanjsku. Sa aerodroma dva perevoznika pružaju usluge prevoza do Varšave i Lođa: Modlin Bus i OK bus. Možete i uzeti neki od autobusa ka železničkoj stanici u Modlinu, odakle ima čestih polazaka za Varšavu. Na svakih sat vremena sa železničke stanice u Modlinu saobraća voz ka glavnoj stanici u Varšavi i ka aerodromu Šopen, ali pripazite, neki polasci ne vode tuda.\n✔ Postoje li posebne ponude za letove za Varšavu na eSky.rs?\n✔ Mogu li se pobrinuti za osiguranje prilikom rezervacije leta za Varšavu?\n✔ Ako rezervišem let za Varšavu, mogu li da rezervišem ujedno i smeštaj?\n✔ Koje avio-kompanije nude letove za Varšavu?\nBudite sigurni, da na eSky.rs ponuda letova za Varšavu uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije za Varšavu\nTražite smeštaj? Proverite najbolje hotele u Varšavi\nNađite smeštaj u Varšavi\nJeftini letovi do Poljske Jeftini letovi iz Poljske Jeftini letovi za Ščećin Jeftini letovi iz Ščećina Jeftini letovi za Port Hedland Jeftini letovi iz Port Hedlanda\nJeftini letovi do Kolumbije Jeftini letovi iz Kolumbije Jeftini letovi do Calvi Sainte-Catherine Jeftini letovi od Calvi Sainte-Catherine


«123...105310541055...105910601061» Obeležavanje 12. avgusta, Međunarodnog dana mladih\nKancelarija za mlade u Vranju ove godine po drugi put organizovano obeležava 12. avgust, Međunarodni dan mladih. Ovaj dan, kao zvanični praznik Ujedinjenih nacija, ustanovljen je 1999. godine i njegovo obeležavanje ima za svrhu skretanje pažnje na mlade, njihova prava, probleme, inicijative i...\n70. godina od osnivanja Prvog vranjskog partizanskog odreda\nGradski odbor SUBNOR-a obeležiće nizom manifestacija 70. godina od osnivanja Prvog vranjskog partizanskog odreda u Drugom svetskom ratu. Tim povodom, u petak 12. avgusta u 9.00 sati, biće odata pošta na mestu formiranja odreda na Dobrim vodama. Svečana sednica gradskog odbora biće...\nJavni poziv za popisivače do 19. avgusta\nPopisna Komisija za teritoriju grada Vranja, u periodu počev od 15.08. zaključno sa 19.08.2011.godine, vršiće prijavljivanje kandidata za popisivače u skladu sa Zakonom o popisu...\nNa vanrednoj sednici Gradskog veća, porodici Jovanović iz Vranja odobrena su sredstva u iznosu od 200.000 dinara, namenjena saniranju štete na porodično-stambenom objektu, nastale usled požara. Prema rečima zamenika gradonačelnika dr Igora Andonova, sredstva će biti...


Vučić: Građani Srbije polako, ali sigurno žive bolje\nPredsednik Srbije Aleksandar Vučić danas je, komentarišući izveštaj britanskog časopisa Fajnenšl tajms da je Srbija na prvom mestu u svetu po indeksu stranih direktnih investicija, rekao da je to velika čast, ali i obaveza za Srbiju.\n"Nema kompanije u svetu ili Evropi koja posle Fajnenšl tajmsa neće pogledati kakva je podrška Srbije, kakva je radna snaga, to će svi da gledaju i to se direktno odražava na standard, to znači više posla za naše građane, tako punite penzioni fond", izjavio je Vučić za RTS.\nOn je naglasio da je u Srbiji u prošloj godini investirano 3,6 milijardi evra, a da će u 2019. godini biti više direktnih investicija.\nPredsednik Srbije je najavio investicije u vrednosti od 10 milijardi evra uz očekivanja da godišnji rast bruto domaćeg proizvoda po procenama Svetske banke i Međunarodnog monetarnog fonda bude 4 odsto.\nVučić je ocenio da građani Srbije polako, ali sigurno žive bolje kao i da je on pun entuzijazma.\n"Srbija će brzo da napreduje na radost građana naše zemlje i uveren sam da će ljudi dobro pamtiti i ovu i prošlu godinu", poručio je Vučić.


nije više Film na dan: Amok / Džgan\nscenario i režija: Vardan Tozija\nuloge: Martin Đorđoski, Deniz Abdula, Nikola Ristanovski, Ljupčo Todorovski, Goran Stojanovski, Boris Damovski, Sara Klimoska\nPamtim još uvek reči profesora bihevioralne psihologije koji je sažeto objasnio zašto se za eksperimente koriste upravo pacovi. Naime, narečeni glodari su dovoljno inteligentni da uče i napreduju u rešavanju određenih problema, a pritom su generalno nesimpatični, imaju negativne konotacije i nikome ih nije žao. Onda se prisetim duhovitog ili “duhovitog” pesmuljka Bore Čorbe o tome kako će pacovi iz podruma preuzeti vlast, kad-tad, i shvatim gotovo tautološku ispravnost te tvrdnje, ma koliko je ni sam njen autor ne shvatao, jer inteligencija nema nužno veze s ljudskim kvalitetima, a grozne životne okolnosti u kojima možda i nije najgore završiti na stolu za disekciju čoveka, odnosno pacova nateraju da bude još gadniji, još pametniji, još nasilniji, još strašniji.\nČemu ovaj uvod, osim da se ispuca 1000 karaktera, i kakve to veze ima s vrlo dobrim filmom Amok mladog i nadolazećeg makedonskog reditelja Vardana Tozije? Upravo tim terminom se ne jednom, nego stalno od strane institucija nazivaju njegovi anti-junaci. Oni su “domci”, deca bez roditelja i nikome nije stalo do njih. Jedan od vaspitača, takođe sa bagažom lične istorije, kojeg igra maestralni Nikola Ristanovski i jedna cura (Klimoska) koja se u jednog od njih slučajno zaljubila se ne računaju – društvo kao takvo, preobučeno u gipsanu antiku koja sakriva bedu i korupciju, te je ljude odavno otpisalo.\nNaravno, “pacovi” će krenuti gore po lestvici društvenog uspeha čim se za to steknu uslovi, odnosno čim se pojavi dovoljno rešen, inteligentan, beskrupulozan i sjeban vođa koji će ih povesti putem svoje, ali i njihove osvete na kojem će stradati jednako dileri i žandari. Dotle imamo ambiciozno zamišljen, ali budžetom i iskustvom reditelja i glumačke postave ograničen razvoj likova gde će se profilirati Filip (Đorđoski) i Petar (Abdula) kao dva, hm, koncepta uspona od kojih prvi predstavlja bespoštedno nasilje kao odgovor na situaciju u koju ih gura društvo, dok drugi još uvek (naivno) veruje da će se ostvariti kroz ljubav i naporan rad što će mu omogućiti da jednog dana živi pošteno.\nNekim gledaocima će se učiniti da Amok ima problema s tempom, međutim on je namerno takav kakav je, od početne scene sa shemom za pljačku novca od karata iz autobusa, preko ispitivanja grupne dinamike u domu i odnosa sa vaspitačima, direktorom, policijom i drugim institucijama. Ritam je, pak, više u službi interne logike nego utiska koji će ostaviti na gledaoce jer posle jedne šok-scene na kraju prve trećine sledi poduži period “hlađenja”. Dinamike, doduše, zaista ponekad fali u određenim scenama, naročito onim dijaloškim, u prvoj polovini filma, što bi lako bilo premošćeno što inventivnijim kadriranjem od školske varijante s kontra-planovima gde pokazuje svoju recentnu televizijsku prošlost, inspirativnijom fotografijom koja bi bolje iskoristila autentične lokacije periferije Skoplja i uklopila ih u wide screen format, pa i sigurnijom glumom.\nMeđutim, radeći sa budžetom od oko 200.000 eura, sa glavnim glumcem bez prethodnog filmskog iskustva čija je uloga izrazito zahtevna, višeznačna i višeslojna, te ostatkom postave kojoj je primarni izraz uglavnom teatar ili televizija, Tozija izvlači najbolje što može. Pomoć Ristanovskog je dragocena kada je ima, što nije uvek slučaj. Istini za volju, sasvim je dovoljno ono što je napisao, a to je mešavina krimi-drame i “slow-burn” trilera po svim pravilima žanra i dobrog ukusa, kao i činjenica da je većinu toga ipak verno i žanrovski dorađeno preneo na ekran. Uveren sam, opet, da će sa rediteljskim iskustvom i budžetima koji će samo rasti Tozija u budućnosti imati još i boljih (bolje rečeno, kompletnijih) filmova od Amoka, te da će njegovo ime biti prepoznato makar u regionalnim okvirima.\nOznake: amok, drama, džgan, kriminalistički, makedonski film, socijalni, triler, vardan tozija


Dveri pozivaju Nišlije da se na izborima zajedno bore da konačno svane 6.oktobar - JuGmedia\nGlavni odbor Srpskog pokreta Dveri doneo je u nedelju 4.oktobra u Užicu odluku da će Srpski pokret Dveri izaći na sve nivoe predstojećih izbora najavljene za april 2022. godine a da će predsednički kandidat Dveri biti predsednik Dveri Boško Obradović.\n„Vremena više nema, jer je istekao rok od šest meseci za primenu dogovorenog na oba koloseka dijaloga o poboljšanju izbornih uslova, i sa predstavnicima vlasti i sa predstavnicima Evropskog parlamenta. Danas je 5.oktobar i građani Srbije kao i građani Niša duže od dve decenije čekaju slobodu, jednakost i pravdu koja ime je obećana sa petooktobarskim promenama. Umesto toga, i građani Srbije i građani Niša se još uvek nalaze u čudovišnoj, dvadeset i jednu godinu dugoj noći između 5.i 6.oktobra“, navodi se u saopštenju Gradskog odbora Dveri iz Niša.\nKako dalje kažu, gradom i državom još uvek vlada isto post-komunističko bratstvo koje je i državu i Niš uvelo u tragična iskustva devedesetih, potom bilo zamenjeno najpre pseudo-demokratama a sada aktuelnim pseudo-patriotama, a zapravo ljudima okrenutim svojoj koristi umesto interesu države i naroda, koji su zarad opstanka na vlasti, a u saradnji sa zapadnim centrima moći stvorili od Miloševićevih koalicionih partnera najmonstruozniju partijsku hobotnicu\nsastavljenu od kvazi-patriota koji su se očas presvukli u Evropejce i liberale, da bahatošću, diletantizmom, kriminalom , korupcijom i ličnim bogaćenjem nadmaše sve do sada poznate sisteme za urušavanje države, javnog interesa i institucija.\n„ I dok su država i Niš propadali sve više, dok su građani tonuli u siromaštvo , svi su sa vlasti odlazili mnogo bogatiji, a na vlast se vraćali bez stida, presvučeni u druga odela, ali sa još većom snagom političkog kartela, uvek u sprezi sa prethodnicima kao kvazi – opozicijom. Posledica su da, iako administrativni i regionalni centar, univerzitetski grad i kulturno središte nacionalnog i međunarodnog značaja, Grad Niš je postao grad destabilizovanog identiteta i izgubljenog značaja, socijalna bomba u kojoj su ekonomski najstabilnija socijalna grupa penzioneri, a omladina i najobrazovaniji deo građana iz Niša beže glavom bez obzira“, dodaju Dveri.\nPoput Srbije, poručuju Dveri, Niš je grad razočaranih ljudi bez nade, grad koji je izgubio elitu, u kome intelektualci i predstavnici akademskog sveta i struke ćute i „samo gledaju svoj posao“.\n„Gradska vlast na čelu sa gradonačelnicom Sotirovski nalazi se, u do sada najotvorenijem ratu sa interesima građana Niša, zarad sopstvenih, porodičnih i interesa dela niškog SNS-a koji saučestvuje u lokalnoj vlasti. Gradska organizacija Srpskog pokreta Dveri, sa pozicije stranke koja nikada nije bila u vlasti smatra da je umiranje demokratije i otimanje javnih resursa od građana Niša zarad ličnih i interesa stranke na vlasti i njihovih saučesnika, uzrok svih problema sa kojim se Nišlije susreću. Deca većine osiromašenih niških porodica pobegla su u inostranstvo. Urušen je identitet, ekonomska osnova,kvalitet života i samopoštovanje Nišlija“, poručuju iz ove stranke.\nNa kraju saopštenja ističu da su predstojeći izbori prilika da građani Niša kažu šta o ovoj uzurpatorskoj vlasti misle.\n„Zbog toga Dveri izlaze na izbore aprila 2022.god. i pozivamo građane Niša da nam pomognu u borbi da ti izbori pokažu njihovu pravu volju. Da u Nišu konačno svane i 6.oktobar“, zaključuje se u saopštenju niškog Gradskog odbora Dveri.


EXIT tim: SZO predlaže ponovno održavanje masovnih događaja - Glas Srpske\nGS 03.06.2020 11:19\nBEOGRAD - Svjetska zdravstvena organizacija je izdala ažurirano uputstvo u kojima državama predlaže ponovno održavanje masovnih događaja na otvorenom prostoru, saopštio je tim Egzit festivala.\nDokument pod nazivom "Ključne preporuke za planiranje masovnih okupljanja u uslovima pandemije virusa korona" govori o bezbjednosti masovnih okupljanja, kao što su to muzički, vjerski i sportski događaji.\nAžurirane preporuke se oslanjaju na nova saznanja o pandemiji stečena u prethodnim nedjeljama i savjetuju organizatore da događaje organizuju na otvorenom prostoru ukoliko je to moguće, uz eventualna ograničenja u pogledu broja posjetilaca u skladu sa ukupnom zdravstvenom situacijom država ili regija.\nSuprotno uputstvima iz marta, kada je SZO savjetovala odlaganje masovnih okupljanja, nova uputstva ukazuju na to da bi vlasti trebalo da prepoznaju pozitivnu ulogu ovakvih manifestacija u kulturnom životu svakog društva, te da razmotre dopuštanje masovnih okupljanja.\nSvjetska zdravstvena organizacija ukazuje i na činjenicu da ovakve manifestacije obezbjeđuju zaposlenje velikog broja ljudi i predstavljaju značajan izvor prihoda, kako licima zaposlenim na njihovom sprovođenju u djelo, tako i mjestima u kojima se održavaju.\nU novoj preporuci SZO se ističe da budući da masovna okupljanja imaju znatan politički, kulturni, društevni i ekonomski doprinos, na vlastima je da procijene značaj i neophodnost konkretnog događaja i razmotre opciju njegovog održavanja, pod uslovom da su uzeti u obzir svi rizici po javno zdravlje i da su preduzete adekvatne mjere u cilju njihovog ublažavanja.\nSvjetska zdravstvena organizacija takođe savjetuje da bi naročito osjetljive društvene grupe poput starih lica i dalje trebalo da izbjegavaju ovakva okupljanja, ali i da bi na mjestima održavanja manifestacija trebalo obezbijediti posebne objekte za izolaciju u slučaju da u toku događaja neko od posjetilaca pokaže bilo kakve simptome bolesti.\nOstale preporuke obuhvataju ograničenje kapaciteta događaja, po uzoru na brojne zemlje koje su to već same propisale u Evropi, ali i u Sjedinjenim Državama i dijelovima Azije, ali i obezbjeđivanje masovne dostupnosti sredstava za dezinfekciju posjetiocima događaja.


NoviMagazin.rs - Preparati na bazi meda ubijaju maligne ćelije\n► Preparati na bazi meda ubijaju maligne ćelije\nPreparati na bazi meda uništavaju maligne ćelije, a\nštite zdrave, zaključak je višegodišnjeg laboratorijskog istraživanja domaćih stručnjaka sa Medicinskog fakulteta u Kragujevcu.\nProfesor tog fakulteta Dejan Baskić kaže da su se takvi efekti potvrdili kod "in vitro" ispitivanja prirodnih preparata koji su u Srbiji registrovani kao dijetetski dodaci ishrani.\n"Suština je da prirodni preparati na bazi meda u laboratorijskim uslovima ubijaju maligne ćelije, a ne ubijaju, odnosno štite zdrave ćelije", rekao je Baskić.\nIstraživanja su počela pre sedam godina i za sve vreme se potvrđuju istovetni rezultati, istakao je on. Efekat je ostvaren najpre kod humanih leukemija, a zatim i kod nekih drugih tumora.\n"Pokazali smo da ovi preparati imaju istovetno široko dejstvo na širokom spektru od desetak ćelijskih linija, odnosno pokazalo se da imaju selektivnu toksičnost što znači da ubijaju maligne, a ne i zdrave ćelije", rekao je Baskić.\nOn je objasnio da preparati na bazi meda koji se nalaze u slobodnoj prodaji, ipak, nisu lek za rak, ali da pokazuju snažne efekte u "in vitro" uslovima.\n"Istraživanja treba nastaviti i u tom cilju uspostavili smo saradnju sa nekim drugim institutima, ranije sa Vinčom, a trenutno se jedan deo eksperimenata sprovodi u Parizu na institutu Kiri, koji je bio zainteresovan za naše rezultate, pa su tamo ponovili proces i dobili isti efekat", rekao je Baskić.\nOn je objasnio da je reč o predkliničkim ispitivanjim u laboratoriji i da je još dug put do kliničke primene.\nPreparate koji se ispituju proizvodi jedna domaća firma i već se primenjuju u jednoj privatnoj bolnici u Beogradu, ali ne kao lek za rak već kao dodatak ishrani obolelih od te teške bolesti.\nPrema njegovim rečima, dosadašnja istraživanja finansirao je Medicinski fakultet u Kragujevcu, a postoji interesovanje Fonda za inovacije Republike Srbije da se kroz grantove podrži ovaj projekat.\nČlanica istraživačkog tima,molekularni biolog, docent Medicinskog fakulteta u Kragujevcu, Suzana Popović je rekla novinarima da preparati koji se ispituju sadrže proizvode meda, propolis i drugo, zatim germanijum i ekstrate nekih biljaka.\n"Počeli smo istraživanja kada nas je koleginica koja radi na privatnoj klinici gde se koriste preparati obavestila o odličnim rezultatima i predložila da ih ispitamo u 'in vitro' uslovima", rekla je Popović.\nautor: AM\tizvor: Beta/Novi magazin\tmed /\n3.11.2012, 18:03h ljiljana\nPreporuči (1)\tbeogradska bolnica Nova Vita 10.01.2012, 22:06h Nada\nPreporuči (17)\tMolim vas gde se mogu i u kojoj domacoj firmi kupiti ovi preparati, hitno je ! Povezane vesti:\nVerdi otklanja glavobolju, Čajkovski je dobar za srce\nDocent kardiologije Predrag Mitrović iz Kliničkog centra Srbije dokazao na više od 100 bolesnika da muzika blagotvorno deluje na one koji imaju srčanu slabost, pritisak, dijabetes, epilepsiju... SRS: Šešelju opet loše\nLideru Srpske radikalne stranke Vojislavu Šešelju jutros se naglo pogoršalo zdravstveno stanje, oseća se loše i zatražio je pregled lekara, tvrde u stranci. U Trubunali tvrde da je on... Otkrivena univerzalna vakcina protiv raka\nNaučnici su razvili vakcinu protiv raka, koja deluje tako što uništava ćelije tumora. Kako refundirati novac za pregled kod privatnika\nPacijenti koji na zdravstvene usluge, za koje ne postoje liste čekanja, čekaju duže od mesec dana imaju pravo da ih obave kod privatnika i potom novac refundiraju od Republičkog fonda za... Šešelj nije tražio puštanje na slobodu\nSudsko veće Haškog tribunala će u narednih sedam dana dobiti nalaz lekara u vezi sa zdravstvenim stanjem lidera radikala Vojislava Šešelja, kažu u tribunalu za Novi Magazin. Takođe ističu... Pročitajte i...


Ana Dabović vas zove, podržite "Lavice"! - Sportske.net\nŽenska košarkaška reprezentacija Srbije će od šestog februara igrati kvalifikacioni turnir za plasman na Olimpijske igre.\nSrbija i Beograd su uspeli da dobiju organizaciju kvalifikacionih turnira u muškoj i ženskoj konkurenciji, te će naši reprezentativci i reprezentativke imati podršku sa tribina u pokušaju da se domognu vize za Tokio.\nNaše košarkašice će se od šestog februara boriti za odlazak u Japan, smeštene su u grupu zajedno sa selekcijama Nigerije, Mozambika i SAD.\nNa prvu žreb deluje zastrašujuće, ali su Amerikanke kao prvakinje sveta obezbedila svoju vizu, pa će se izabranice Marine Maljković boriti za jedno od preostala dva mesta, što nas stavlja u dobru poziciju.\nTurnir počinje šestog februara u dvorani "Aleksandar Nikolić", prvi meč naše košarkašice igraju u četvrtak od 20h protiv SAD, pre toga turnir otvaraju Nigerija i Mozambik u 17h.\nKSS je na svom "Youtube" kanalu objavio video u kojem Ana Dabović poziva navijače da u što većem broju dođu u dvoranu "Pionir", pogledajte ga u nastavku.\nNaše košarkašice su bez sumnje zaslužile maksimalnu podršku, pa neka tribine budu pune!


Petrić: Rudar je mnogo opasniji u Kostolcu - Rukometni klub Partizan\n16.04.2021. | Sezona 2020/2021\nBek Partizana Stefan Petrić našao se na širem spisku kandidata za sastav reprezentacije Srbije u kvalifikacionoj utakmici za plasman na Evropsko prvenstvo 2022. godine protiv selekcije Grčke, koja će se odigrati 29. aprila od 14 časova u Atini. Talentovani 20-godišnjak, kog smo još na početku sezone predstavili kao budućnost srpskog rukometa, ističe da mu poziv Tonija Đerone uliva dodatno samopouzdanje.\n,,Mnogo mi znače nova iskustva sa starijim igračima, od kojih mogu mnogo da naučim. Drago mi je što me Toni Đerona zove već drugi put na okupljanje nacionalnog tima„, naglašava Stefan, koji je jedan od devet igrača iz ARKUS lige, od ukupno 35 sa spiska.\nPred crno-belima je novih sedam kola plej-ofa, tokom kojih će pokušati da se nađu među dve najbolje rangirane ekipe na kraju sezone i izbore učešće u SEHA ligi u narednoj.\n,,Dobro smo se pokazali tokom prvog dela plej-ofa, s obzirom na to da je samo Vojvodina uspela da nas pobedi sa više od jednog gola razlike. Nisam zadovoljan jedino porazom od Metaloplastike u Šapcu, jer smatram da smo zaslužili da uzmemo bar bod, ako ne i dva, ali to ništa ne menja. Svakako moramo da ih nadigramo kod kuće. U ovom trenutku je najrealnije da napadamo drugo mesto na tabeli i da izborimo ulazak u regionalno takmičenje„, tvrdi Petrić.\nPartizan u subotu od 19 časova gostuje ekipi Rudara u Kostolcu, a prenos uživo možete pratiti na zvaničnom ,,jutjub“ kanalu ARKUS lige. Dva tima snage su odmerila u prvom kolu plej-ofa, kada je Partizan na Banjici slavio rezultatom 35:24. Ipak, Stefan upozorava da su ,,rudari“ mnogo opasniji na svom terenu.\n,,Radi se o jednoj iskusnoj ekipi, koja već duže vreme igra sa istim rosterom igrača, koji se međusobno vrlo dobro poznaju. Utakmica neće biti ista kao u prvom delu, kada smo bili ubedljivi, jer Kostolčani mnogo bolje igraju kod kuće„.\nCrno-beli će posle ovog gostovanja biti domaćin Metaloplastici, a u 11. kolu i ekipi Železničara, glavnim konkurentima za drugo mesto, koje vodi u SEHA ligu.\n,,Metaloplastika i Železničar su u, za nijansu težoj poziciji, jer gostuju kod nas. U prvom delu sezone su pristizala pojačanja, ali smo sada već duže vreme na okupu i očekujem da ćemo tek pružiti odlične partije„, zaključuje Stefan.


Agent koji to više nije i "plan" za povratak Karmela u Nikse\nAgent koji to više nije i “plan” za povratak Karmela u Nikse\nKošarka Autor:Nebojša Todorović29. Feb. 202011:37\nLion Rouz napušta posao jednog od najuspešnijih agenata kako bi zaseo u fotelju predsednika Njujorka za košarkaške operacije. Ali, to ne znači da neće ponovo sarađivati sa, sada već bivšim klijentom Karmelom Entonijem, iako po NBA zakonu ne sme da ga zastupa zbog sukoba interesa.\nautor: Đ. Matić\nKako pišu američki mediji, Rouz je spreman da se, kao prvi operativac Niksa, na leto upusti u angažovanje Entonija, odnosno da ga vrati u tim čiji je dres nosio od 2010. do 2017.\n“Teško je pričati o tome, jer ne znam kakva će situacija biti u Njujorku. Najlakše je reći ‘njegov agent je tamo, on se vraća’, ali dok ne sednem i ne vidim ceo plan, ne znam šta će da se dešava”, ostao je zagonetan Karmelo.\nNije tajna da on i pored toga što su mu igre u Blejzersima pokazale put izlaska iz dvogodišnjeg tunela, želi da se vrati u “Veliku jabuku” u kojoj su ostali da mu žive supruga i sin posle njegovog košarkaškog izgnanstva prvo u Oklahomu Siti, zatim Hjuston i sada Portland. Vlasnik tri olimpijska zlata (2008, 2012, 2016) i desetostruki Ol-star igrač ne poriče da je u komunikaciji za Rouzom. Ali…\nJokićeva pravila: Betonligaškim trikovima do najboljeg centra NBA\n„Izgoreo igrajući za Srbiju, za Zvezdu nisam bio spreman“\n“Njujork nikada nije bio tema. Lionova odluka nas je sve šokirala. Posle sezone treba da budem oprezan s pričom, jer to može da se smatra kao neovlašćena komunikacija”, rekao je Karmelo.\nRouz se odlučio da ćuti, bar dok ne bude zvanično imenovan na novu funkciju.\nDo tada javnosti, između ostalog, ostaje da se bavi u poslednjoj deceniji rastućim trendom prelaska uspešnih agenata, što je on nesumnjiivo (bio), u klubove.\nPre Rouza koji je agenciju “Creative Artists Agency” ostavio na vrhu kada su u pitanju ovoszonske zarade NBA igrača, sličan put je prešao Rob Pelinka. Pošto je zanat agenta izučio kod Arna Telema u čuvenom “SFX sports” (kasnije je došlo do fuzuje u “Wasserman media group”), Pelinka je osnovao svoju kompaniju “Landmark sports” koja je zastupala Kobija Brajanta, Džejmsa Hardena, Kevina Durenta, da bi od 2017. godine obavljao ulogu generalnog menadžera i potpredsednika za košarkaške operacije Lejkersa.\nI Bob Majers, sigurno najuspešniji agent u fotelji čelnika kluba, počeo je da uči od Arna Telema još dok je ovaj imao samostalnu agenciju. Kada je oformljena “SFX sports”, a kasnije i “Wasserman”, zastupao Brendona Roja, braću Kevina i Bruka Lopeza, Tajreke Evansa… Karijere agenta odrekao se 2011. godine kada prihvatio ponudu da bude asistent generalnog menadžera Golden Stejta i počne da gradi tim koji će osvojiti tri šampionske titule i odigrati čak pet uzastopnih finala, zbog čega su stigla unapređenja u generalnog menažera (2012) i predsednika Voriorsa (2016).\nMeđu agentima koji imaju uspešnu timsku karijeru je i Džastin Zanik. Posle 15 godina rada na visokim funkcijama u takođe veoma uspešnim agencijama “Priority sports” i “ASM sports”, 2012. godine je prihvatio poziv Jute da bude asistent generalnog menadžera. Istu ulogu obavljao je u Milvokiju od 2017. godine do prošlog leta kada se vratio u Solt Lejks Siti, ali kao generalni menadžer.\nIpak, da angažovanje odličnog agenta ne garantuje automatski uspon tima svedoči nekoliko primera, a najupečatljiviji je neuspešna saradnja Sansa i Lona Bejbija (zastupao Tima Dankana, Reja Alena, Grenta Hila). Za njegovih pet godina predsedničkog mandata (2010-2015) navijači Feniksa se nisu nagledali sunca… Ni Arn Telem, pomenuti odličan učitelj Boba Majersa i Roba Pelinke, a svojevremeno jedan od najmoćnijih agenta koji je dugo bio predsednik SFX i Wasserman (Rasel Vestbruk, Redži Miler, Derik Rouz, Lamarkus Oldridž…) nije daleko odmakao sa one “druge” strane. Od 2015. kada je uz manjinski paket akcija tima i preuzeo fotelju potpredsednika Detroit nikako da sastavi respektabilan tim.\nNa kraju, ni Džou Branču, koji je posle rada u “Nike” i NBA, zanat agenta izučavao u “Landmark sports” kod Roba Pelinke i “Roc Nation”, čiji je osnivač Džej Zi, a koja ima reprezentativnu listu klijenta, ne cvetaju ruže u Minesoti. Doduše, tek mu je prva sezona u odelu asistenta generalnog menadžera “vukova”.\nKarmelo Entonikošarkaški agentLion RouzNBANBA ligaNjujork NiksPortland Trejlblejzers\nGde će Bjelica iz Kingsa: Od četiri karte jedna je za Evropu\nLebron poslao jasnu poruku Jokiću - nikad žešća MVP trka\nNeviđeno: Teodosić je loptu dodao - glavom, pa pogodio VIDEO\nNBA priča o Miličiću: "Valas ga provocirao svaki dan"\nJoš jedna ispovest: Mika me je silovao skoro svakog utorka\nKad država planira ili kako je propao plan za vakcinaciju\n26. Jan. 2021 19\nZašto su Kubanci carevi: 4 vakcine i korona na kolenima 22:47\nJoš jedna ispovest: Mika me je silovao skoro svakog utorka 21:40\nKad država planira ili kako je propao plan za vakcinaciju 26. Jan. 2021


Foto: N.N. | U Briselu eskalirale sve podjele u BiH\nUroš Vukić 15.03.2022 19:00\nDodik je u svom obraćanju u Evropskom parlamentu nekoliko puta ponovio da Republika Srpska ne povlači nijedan potez da bi se otcijepila od BiH te pozvao EU da prestane pomagati BiH "tako što pravi probleme".\n"Nijedan plan niti potez ne povlači Republika Srpska da bi se otcijepila od BiH. Ona hoće svoju ustavnu poziciju i to nije otcjepljenje", rekao je Dodik ističući da reforme koje su donesene u BiH ne odgovaraju Ustavu te da se on i Republika Srpska samo bore za ustavnu BiH.\nIstovremeno, pozvao je EU da pomogne da BiH funkcioniše kao zajednica sastavljana od dva entiteta i tri konstitutivna naroda, naglašavajući da se ne slaže s Komšićem i Džaferovićem koji pokušavaju stalno održavati tenzije.\n"BiH je u permanentnoj krizi, nedovršena, nestabilna, mnogi kažu i nemoguća imajući u vidu istorijske i druge razlike", rekao je Dodik dodajući da je Džaferović, za razliku od njega, učestvovao u ratu i komandovao operativnim jedinicima za koje postoji sumnja da su učinile ratni zločin.\n"U BiH je na sceni muslimanski nacionalizam koji ide na to da majorizira Srbe i Hrvate i podredi ih lažljivim pričama o građanskom uređenju koje treba ta dva naroda da marginalizuje, da nemaju nikakva prava. Da li biste vi u Evropi bili srećni s time? Borite se protiv muslimanske države, zašto sada nas gurate u to", upitao je Dodik.\nInače, prije Dodika govorili su Komšić i Džaferović, koji su situaciju u BiH pokušali povezati sa odnosima Ukrajine i Rusije, a ni ovoga puta, kao i ranije, Komšić nije propustio priliku da optuži Srbiju i Hrvatsku da se miješaju u unutrašnje stvari BiH.\nI Komšić i Džaferović indirektno su optužili Dodika da je ruski čovjek, što je ovaj demantovao i istakao da je ponosan na to što Ruska Federacija BiH nije obustavila isporuku energenata.\nGovoreći o odnosima u BiH, Komšić je rekao da je izborni sistem koji se pokušava nametnuti put disolucije BiH te da je evropski put BiH uz NATO jedina garancija egzistencije BiH.\n"Sadašnja, dominantno etnički zasnovana ustavno-pravna struktura, sa djelimičnim građanskim pristupom, koja se zasniva na konceptu konstitutivnih naroda već je izvor zasada političkih konflikata koji se najbolje vide u blokadi države", rekao je Komšić, koji je, osim Dodika, i Čovića optužio da je ruski čovjek.\nSlično kao i Komšić, i Džaferović je rekao da Hrvati u BiH nisu ugroženi, a za blokadu institucija BiH optužio je Dodika i Republiku Srpsku. Takođe, naglasio je da niko nije utvrdio da su Hrvati ugroženi te da je mnogo veći problem taj što svim ljudima u BiH nije omogućeno da se kandiduju nego "što jednom kandidatu nije zagarantovana pobjeda na izborima", vjerovatno misleći na Čovića.\nSa druge strane, Čović je u svom govoru rekao da demokratska nadmoć jednog naroda ne može ugroziti načelo konstitutivnosti koje se mora osigurati u svim institucijama.\n"Pokušaji provođenja retrogradnih agendi, ali i dominacija jednog naroda doveli su do vrhunca nerazumijevanja. Neprihvatljivo je da se Hrvati u BiH, iako su konstitutivni narod, ne osjećaju sigurno. Politička prava Hrvata nisu ni priznata ni jednaka sa druga dva konstitutivna naroda. Njihovo neotuđivo pravo na izbor svojih predstavnika se grubo krši", rekao je Čović.\nČlanovi Odbora Evropskog parlamenta za spoljne poslove uglavnom su u svojim govorima isticali neophodnost puta BiH ka Evropskoj uniji ističući da su spremni pomoći, ali da BiH mora prevazići unutrašnje podjele.


U Srbiji se očekuju obilne padavine, nema razloga za paniku - 05.04.2015, Sputnik Srbija\nMUP Srbije je izdao saopštenje u kom upozorava da se u narednim danima očekuju obilne padavine na teritoriji Srbije. 05.04.2015, Sputnik Srbija\n11:35 05.04.2015 (Osveženo: 16:19 05.10.2015)\nPripadnici Ministarstva unutrašnjih poslova — Sektora za vanredne situacije, zajedno sa ostalim nadležnim službama neprekidno prate stanje na terenu.\nRHMZ je saopštio da se u nedelju u zapadnim i jugozapadnim, a tokom noći i u ponedeljak pre podne u jugoistočnim i istočnim krajevima Srbije očekuju obilnije padavine, 20 — 30 mm, lokalno i više.\nU planinskim predelima najavljuje se visina snežnog pokrivača od 10 do 30 cm.\nDirektor Javnog preduzeća „Srbijavode“ Goran Puzović izjavio je da je hidrološka situacija u Srbiji složena i da će najavljene padavine usloviti porast reka, ali da nema razloga za paniku.\n„Hidrološka situacija je složena. Prvo, jer je tokom marta bilo 80 milimetara padavina po kvadratnom metru, što je za 50 odsto više od višegodišnjeg proseka. S druge strane, iza sebe imamo jedan poplavni talas koji je prošlog vikenda zahvatio našu zemlju“, kazao je on.\nPuzović je rekao da se nivo podzemnih voda poslednjih godina konstantno povećava, kao i da je došlo i do spajanja podzemnih sa površinskim i podpovršinskim vodama.\n„To su razlozi zašto se poplavni talas brzo formira i zato smo svi oprezni i dižemo stepen bezbednosti za ove kiše koji će biti 20 do 40 milimetara (po kvadratnom metru), jer je zemljište zasićeno i ponaša se kao sunđer“, rekao je on.\nPuzović je kazao da je u skladu sa saopštenjem RHMZ uvedeno dežurstvo tokom 24 časa u preduzeću „Srbijavode“ i da je izdat nalog da se oprema i ljudstvo rasporede na kritičnim tačkama, kao i da postoji koordinacija sa Sektorom za vanredne situacije MUP-a i lokalnim štabovima za odbranu od poplava.


Gojković: Spalite me, ali ne dozvoljavam uvrede - Srbija Vesti - Aktuelno|net\nOpozicija tvrdi da je od jutros zabranjeno uvođenje gostiju u Skupštinu. “Spalite me, ali neći dozvoliti uvrede, jer parlament ne promoviše fašizam”, rekla je danas predsednica parlamenta Maja Gojković reagujući na tvrdnje poslanice Nove stranke Marinike Tepić da je protekle nedelje u skupštini počela da se sprovodi "čista fašizacija".\nSpalite me, ali neći dozvoliti uvrede, rekla je danas predsednica parlamenta Maja Gojković povodom navoda poslanice Marinike Tepić da je protekle nedelje u skupštini počela da se sprovodi „čista fašizacija”. Parlament ne promoviše fašizam, istakla je Gojković. Gojković i Tepić su polemisale tokom utvrđivanja dnevnog reda, kada je Tepić obrazlagala svoj predlog zakona o izmenama zakona o zabrani manifestacija neonacističkih ili fašističkih organizacija i udruženja i zabrani upotrebe neonacističkih ili fašističkih simbola i obeležja. Tepić je rekla da joj se čini da su sada izmene tog zakona benigne u odnosu na ono što se dešavalo poslednjih…\nSpalite me, ali nezvoliti uvrede, rekla je danas predsednica parlamenta Maja Gojković povodom navoda poslanice Marinike Tepić da je protekle nedelje u skupštini počela da se sprovodi "čista fašizacija"


Projekat Podrška zapošljavanju: Radna mjesta za 23.000 osoba | Manager.ba\nProjekat Podrška zapošljavanju: Radna mjesta za 23.000 osoba\n“Učešće Svjetske banke je 50 miliona eura, od čega 29 miliona eura pripada FBiH. Takođe, iz budžeta FBiH preko Zavoda za zapošljavanje učešće entiteta biće oko 50 miliona KM. Radi se o projektu koji će trajati četiri godine i u tom projektu treba biti zaposleno oko 23.000 osoba. Radi se o osobama koje su teško zaposlive, kategorije koje imaju 40 i više godina. Radi se i o kategorijama koje nisu imale sreće da nađu posao u kratkom vremenskom periodu i koje su čekale po par godina”, izjavio je zamjenik premijera i federalni ministar rada i socijalne politike Vesko Drljača.


Marković progovorio, evo šta misli o odlasku iz Partizana! - Sportske.net\nMarković progovorio, evo šta misli o odlasku iz Partizana!\nNjegove reči bi mogle da raduju navijače "Crno-belih", ali...\nMirković prelomio, iz Zvezde pravo na pripreme Partizana!Sećate li se Mirkovićevog spiska sa prozivke? Ko (ne)će putovati u Tursku?Partizan ostaje bez još jednog najavljenog pojačanja?!Mrkela potvrdio, Zvezda krenula po Partizanovu metu, a još trojica potpisuju ugovore!Mediji bruje o filmskom raspletu oko Vukanovića, a onda se oglasio Iliev!\nFudbaleri Partizana rano jutros su otputovali na pripreme u Tursku gde će se pripremati za nastavak sezone.\nSituacija nije idealna u Humskoj, puleni Zorana Mirkovića se nalaze na trećem mestu Superlige Srbije i moraće da značajno poprave svoj bodovni saldo ne bi li trku za titulu prvaka Srbije učinili barem malo zanimljivijom.\nMnogo se spekuliše o tome da bi fudbaler Partizana Svetozar Marković mogao da napusti klub već ove zime.\n"Još uvek ne znam, u glavi sam još uvek igrač Partizana, ali prelazni rok je živa stvar. Sve se može promeniti za nekoliko dana ako stigne ponuda koja odgovara svima."\n"Ne žurim nigde, ove godine punim tek 19 godina i nemam ništa protiv da ostanem u Partizanu još godinu, dve ili više", kazao je talentovani defanzivac "Parnog valjka" u izjavi za Informer.\nPartizanova najava za Mančester: "Kada uđeš unutra i kada te grune adrenalin..."\nNatho i "Bambi" predlažu nova pojačanja za Partizan


Inflacija u septembru bila jedan odsto – Nadlanu.com\nInflacija u septembru bila jedan odsto\nBEOGRAD, 30. septembra 2010. (Beta) – U Srbiji je inflacija u septembru bila jedan odsto, dok je rast cena u prvih devet meseci 2010. godine dostigao 7,7 odsto, objavio je u četvrtak Republički zavod za statistiku (RZS).\nKako je saopštio taj zavod (www.stat.gov.rs), cene na malo u septembru su bile za 8,7 odsto veće nego u istom mesecu 2009. godine.\nTroškovi života u Srbiji su u septembru bili veći za 1,1 odsto nego u avgustu, a od početka godine porast troškova života iznosio je 6,6 procenata.\nU septembru ove godine troškovi života bili su 7,2 odsto veći nego u istom mesecu 2009. godine, navodi se u saopštenju RSZ. Razlika između inflacije i troškova života, ističe RSZ, posledica je različitog uticaja rasta cena pojedinih proizvoda na formiranje tih indeksa.


KARADŽIĆ ZA KRAJ: "NE DAJ BOŽE DA NAS NIJE BILO" | SENSE Agency | /sense.50.html | Vest\nKARADŽIĆ ZA KRAJ: "NE DAJ BOŽE DA NAS NIJE BILO"\nU poslednjem obraćanju Pretresnom veću, optuženi Radovan Karadžić rekao da ne sme ni da zamisli na šta bi ličio rat u BiH da srpsko rukovodstvo nije bilo sastavljeno od tolikog broja humanista – pisaca, lekara, advokata i univerzitetskih profesora – i dodao da mu je "savest čista" i da očekuje oslobađajuću presudu. Sudija Kvon odjavio predmet i poručio da se presuda očekuje u "u dogledno vreme"\nU drugom delu poslednjeg dana zasedanja u okviru iznošenja završnih reči strana, Pretresnom veću korejskog sudije Kvona/Kwon se obratio optuženi Radovan Karadžić koji se pred sudom sam zastupa. On je u takozvanoj duplici odgovorio na jutrošnju repliku tužioca Alana Tigera/Alain Tieger.\n"Ako Pretresno veće pažljivo prouči sve dokaze optužbe i odbrane, nemam sumnji da će doneti oslobađajuću presudu", rekao je bivši predsednik Republike Srpske koji se tereti za dvostruki genocid i druge zločine počinjene nad nesrbima u BiH. On tvrdi da ne postoji nijedan "bazični dokument" skupštine, vlade i predsedništva bosanskih Srba, niti njegovo naređenje, apel, govor ili intervju u kojima se poziva na zločine protiv nesrpskog stanovništva u BiH. Zato, kaže, tužilac ukazuje na skupštinske govore "ljutitih poslanika" koji su govorili svašta ali to po njemu ne pokazuje nameru da se zločini počine.\nZločina je, priznaje, bilo, ali ne zbog postupaka srpskog rukovodstva u BiH, već zato što je to u građanskom ratu neminovno. Karadžić je i danas negirao odgovornost srpske strane za neke od najtežih zločina tokom rata u BiH, poput dvostrukog artiljerijskog napada na sarajevsku tržnicu Markale. Umanjivao je, takođe, razmere srebreničkog genocida 1995. i svoju ulogu u njemu i negirao postojanje genocida u drugim bosansko-hercegovačkim opštinama 1992. godine.\nPred kraj današnjeg izlaganja, Karadžić je rekao sledeće: "Ne daj bože da su bosanski Srbi u ratu imali drugo rukovodstvo, neko koje nije sastavljeno od toliko stručnjaka iz humanističkih nauka – pisaca, lekara, advokata i univerzitetskih profesora. Ne daj bože, kako bi taj rat onda izgledao". Za sebe kaže da je "čiste savesti ali teška srca", jer rat "nije po njegovom ukusu" i dodaje da je sukob u BiH bio strašan i "daj bože da je poslednji".\nBio je to poslednji nastup Radovana Karadžića pred Pretresnim većem tokom trajanja procesa i do izricanja presude sudijama će moći da se obraća samo na statusnim konferencijama na kojima se, osim o administrativnim pitanjima, razgovara o zdravlju optuženog i uslovima pritvora.\nOdjavljujući suđenje koje se vodi po optužnici za četvorostruki udruženi zločinački poduhvat, sudija Kvon je rekao da se po veličini radi o predmetu bez presedana. Od prvog tužiočevog svedoka 13. aprila 2010. do poslednjeg odbraninog 20. februara ove godine saslušano je blizu 600 iskaza i u spis uvedeno preko 11.500 dokaznih predmeta uz 48.000 stranica transkripta sa suđenja i 148.000 stranica drugih dokaza. Uz zahvalnost stranama u postupku i svima koji su omogućili da se suđenje odvija nesmetano, predsedavajući sudija je saopštio da se Pretresno veće povlači i da će "u dogledno vreme" izdati nalog kojim će zakazati izricanje prvostepene presude.


Parlamentarni Archives - Page 3 of 34 - Studio B\nCRTA o nekim slabostima izbornog procesa\nPosmatračka misija "Građani na straži" iznela je danas da zabrinjavaju njeni nalazi koji se tiču falsifikovanja izjava podrške birača, te sukoba pravnih stanovišta RIK i Upravnog suda oko prava stranaka na status nacionalne manjine, kao i navodi o pritiscima na birače i kupovini glasova, posebno među Romima i socijalno ugroženim kategorijama. MUP: Krivične prijave zbog falsifikovanja potpisa birača\nPripadnici Ministarstva unutrašnjih poslova podneli su krivične prijave protiv dve osobe zbog postojanja osnova sumnje da su falsifikujući pečat Osnovnog suda u Šapcu overili više falsifikovanih izjava birača za podršku izbornih lista dve stranke, koje su potom predali Republičkoj izbornoj komisiji. B.Stefanović: Dodatno oporezivanje banaka\nLista "Borko Stefanović - Srbija za sve nas" zalaže se za dodatno oporezivanje banaka, rešavanje problema kredita u švajcarskim francima, ograničavanje bankarskih kamata i ukidanje skrivenih troškova banaka, saospstila je ta lista.\nSutra u ponoć počinje predizborna tišina, do kada stranke i koalicije, koje učestvuju na izborima 24. aprila, mogu da se bave predizbornim aktivnostima.\nTadić optužio vlast da zloupotrebljava radnike\nIzborna lista Savez za bolju budućnost, koju čine LDP-LSV-SDS održala je završnu konvenciju sa koje je lider SDS-a Boris Tadić poručio da je konkretnim podsticajima moguće stvoriti uslove za 100.000 radnih mesta.\nSNS: Demokrate lažu, jer ni ne znaju da igraju fer i pošteno\nSrpska napredna stranka ocenila je danas skandaloznim navode demokrata o pripremanju krađe izbora, navodeći da se ponovo koriste najbrutalnijim lažima, sa ciljem da, četiri dana pred izbore, uznemire građane i stvore haos u zemlji.\nVučić: Nov talas privatizacije posle izbora\nPredsednik Vlade Srbije Aleksandar Vučić najavio je novi talas privatizacije državnih preduzeća, koja su u gubicima, ukoliko pobedi na izborima. Poslednje pripreme za sprovođenje izbora\nDok stranke broje "sitno" do kraja izborne kampanje i početka predizborne tišine, izborni organi završsavaju raspodelu biračkog materijala po odborima i dostavljanje poziva građanima za glasanje u nedelju, 24. aprila.\nGoranci podržali listu oko SNS i Vučića\nNa konvenciji Građanske inicijative Goranaca, jedine političke i nacionalne organizacije Goranaca u Srbiji, pružena je podrša izbornoj listi "Aleksandar Vučić -Srbija pobeđuje". Šešelj: Naprednjaci u kampanji nude samo demagogiju\nPredsednik Srpske radikalne stranke Vojislav Šešelj ocenio je na predizbornom skupu u Nišu da naprednjaci u kampanji nude samo demagogiju.


Vesti online / Sport / Košarka / NBA: Ključna trojka Antića za trijumf Atlante, preokret Indijane!\nDetroit je protiv Pejsersa vodio čak 25 razlike u drugoj četvrtini, međutim, Pol Džordž i društvo smogli su snage da dođu do produžetka, posle kojeg su i slavili.\nPomenuti Džordž bio je junak trijumfa ubacio je 30 poena i tome dodao osam skokova i sedam asistencija. Tarner je dodao 20, a Bajnam i Vest po 15. U poraženom timu istakao se Smit koji je ubacio 23 koša.\nOvo je Pejsersima čak 17. meč koji su gubili na poluvremenu a na kraju izvojevali pobedu. Inače, samo je Golden Stejt uspeo da ove sezone napravi veći preokret, pošto je trijumf upisao nakon što je bio na -27 u susretu sa Torontom. Detroit je i posle ovog poraza i dalje u igri za plej-of.\nA, Filadelfija nikoga ne može da dobije. Siksersi su protiv Memfisa upisali u 20. poraz u nizu, čime su izjednačili lični rekord star više od četiri decenije. Najduži niz poraza ima Klivlend (26) i ostvaren je pre četiri godine. Memfis je Filadelfiju sveo na samo 77 poena, što je takođe njihov negativan rekord u sezoni. Najbolji kod Grizlija bio je Konli sa 19 poena, a na drugoj strani istakli su se Jang (20) i Karter-Vilijams (23). Čikago je nastavio da popravlja svoju poziciju pred plej-of. Na krilima Žoakima Noe Bikovi su kod kuće savladali Sakramento sa 94:87. Francuz je ubacio 23 poena i samo su mu dve asistencije nedostajele do tripl-dabl učinka.\nAtlanta je dobila Denver u Džordžiji rezultatom 97:92. Bivši centar Crvene zvezde i reprezentativac Makedonije Pero Antić pružio je jednu od najboljih partija u sezoni, a pogodio je ključnu trojku za svoj tim na 40 sekundi pre kraja, kada je svom timu doneo vođstvo od 94:92. Pored te, Antić je pogodio još dve trojke. Milsap je dodao 24 poena, Korver 18.\nNBA, rezultati: Čikago - Sakramento 94:87, Filadelfija - Memfis 77:103, Detroit - Indijana 104:112 produžetak, Artlanta - Denver 97:92, Vašington - Bruklin 101:94,\nNjujork - Milvoki 115:94.\nKOŠARKA NBA: Raduljica blistao u pobedi Milvokija!\nKOŠARKA NBA: Poraz Indijane, Golden Stejt upisao novu pobedu


Oživljavanje izumrlih vrsta - ELEMENTARIJUM\n(UŽIVO) Video prenos iz Naučnog kluba u Beogradu EDGE razgovora o mogućnostima (i opasnostima) oživljavanja izumrlih vrsta\nU utorak, 27. juna, u 19 časova, u Naučnom klubu Beograd u Kralja Petra 46, Centar za promociju nauke organizuje novi EDGE razgovor na temu „Oživljavanje izumrlih vrsta“. Učesnica je dr Jelka Crnobrnja Isailović, naučna savetnica na Institutu za biološka istraživanja „Siniša Stanković“ i redovna profesorka na Prirodno-matematičkom fakultetu u Nišu, a sa njom razgovara Marija Đurić, zamenica urednika časopisa Elementi.\nU toku razgovora odgovaramo na pitanja kao što su: Na koji način naučnici pokušavaju da stvore davno izumrlog mamuta? Da li će jednog dana moći da ožive i dinosaurusa? Da li je to put da čovek ispravi svoje greške zbog kojih priroda već vekovima ispašta? Da li je takav postupak uopšte etičan, i koje su sve njegove posledice?\nSagovornica: dr Jelka Crnobrnja Isailović (Institut za biološka istraživanja; Prirodno-matematički fakultet u Nišu)\nModeratorka: Marija Đurić (Centar za promociju nauke, časopis Elementi)\n27. jun, u 19 časova\nNaučni klub Beograd, Kralja Petra 46\nCPN na konferenciji naučnih novinara


Ministarstvo pravde demantovalo je informacije da se trenutno priprema novi Zakon o nestalim bebama. Na pitanje da li je tačno da se radi na novom zakonu, kao što se to moglo čuti prethodnih nedelja u javnosti, iz Ministarstva su odgovorili da se Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji već nalazi u Narodnoj skupštini, i da će poslanici biti u prilici da unaprede ovaj dokument kroz amandmane.\nPredlog zakona do sada su pratile brojne kritike kako iz udruženja roditelja nestalih beba tako i iz nevladinog sektora. I jedni i drugi su isticali da u ovom obliku zakon neće dati odgovor na pitanja šta se desilo i gde se danas nalaze nestala deca, već će samo omogućiti državi da stavi tačku na sve postojeće slučajeve donošenjem rešenja da se ne može utvrditi istina.\nZbog toga je predlagano da se ovaj zakon povuče iz procedure i da se izradi novi dokument uz uvažavanje sugestija roditelja nestale dece.\nMilena Vasić, advokatica Komiteta pravnika za ljudska prava (Yucom), objašnjava da je Srbija obećala Komitetu ministara Saveta Evrope da će ključne nedostatke Predloga zakona koje su navodili roditelji rešiti kroz amandmane.\n- Međutim, Srbija je već u samom konsultativnom procesu jasno stavila do znanja da ne želi da sasluša glas roditelja nestalih beba i oglušila se o preporuke Saveta Evrope - ističe Vasić, dodajući da je stav Yucom-a da zakon treba da bude "povučen iz procedure i da je potrebno oformiti kvalifikovanu i stručnu radnu grupu koja bi izradila novi tekst zakona uz uvažavanje sugestija roditelja".\nIsti stav ima i Mirjana Novokmet iz Beogradske grupe roditelja nestalih beba, koja kaže da je njeno udruženje polovinom januara poslalo dopis Ministarstvu pravde i predsedniku države sa predlogom da se formira radno telo koje bi radilo na novom dokumentu.\n- Želimo da učestvujemo u procesu od početka do kraja. I smatramo da ovaj trenutni Predlog zakona nije dobar i da treba da se povuče - ističe Novokment, dodajući da do sada niko nije odgovorio na njihov dopis.\nZakon o nestalim bebama pripremljen je nakon presude iz Strazbura 2013. godine u slučaju Zorice Jovanović, koja je državu tužila jer nikada nije dobila odgovore o sudbini svog deteta za koju joj je rečeno da je ubrzo po rođenju 1983. preminula, dok ona sumnja da je nestala iz porodilišta u Ćupriji. U Strazburu je trenutno još petnaest tužbi roditelja nestale dece iz Srbije.\nKada će na dnevni red Narodne skupštine stići Zakon o nestalim bebama, ne zna se. Moguće je da ovaj saziv neće o njemu ni raspravljati. Narodna skupština će biti raspuštena u martu i tada će svi zakoni biti povučeni iz procedure, tako da postoji mogućnost da će Zakon o nestalim bebama sačekati novu vlast posle izbora.\nIzvor: Vebsajt Danas, M. Radenković, 07.02.2020.


Naslovna/Društvo/Patrijarh Irinej: Srpska i Srbija neodvojivi dio srpskog naroda (FOTO)\nPatrijarh Irinej je, nakon prijema koji je u Patrijaršiji organizovao za Dodika i predsjednika Srpske Željku Cvijanović, istakao da je sastanak protekao u punom prijateljstvu, poručivši da su “narod iz Srbije i iz Republike Srpske jedan narod”, kao i da je “to bila jedna republika i tako ostaje”.\n“Pozdravljam gospodina predsednika i čestitam mu na hrabrosti da kaže ono što svi mi želimo – da je Republika Srpska sa Srbijom neodvojivi deo srpskog naroda i da smo svi pozvani i dužni da to jedinstvo podržimo i održimo”, rekao je patrijarh Irinej u izjavi za Srnu i Radio-televiziju Republike Srpske.\nPatrijarh Irinej pozdravio je božićnim pozdravom “Mir Božji, Hristos se rodi!” narod Srbije i Repubilke Srpske, kao i Srbe u rasejanju, poželjevši im srećne i blagoslovene božićne praznike, sa željom da svima bude mnogo bolje u ovoj nego u minulim godinama.\n“Čestitam praznik Republici Srpskoj i narodu našem sa željom da se u nas useli mir, sloga i ljubav, da imamo slogu, pre svega sa našim narodom, ali i sa svima ljudima dobre volje. Samo na takav način možemo svoje vreme da učinimo vremenom napretka, moralnog, duhovnog i ekonomskog, i da ostanemo u toj našoj zajednici, što nije nikakva novina, nego da nastavimo ono što smo nasledili od naše istorije i kulture”, rekao je patrijarh Irinej.\nPredsjedavajući Predsjedništva BiH Milorad Dodik zahvalio je patrijarhu Irineju na prijemu i poručio mu da ga očekuje na proslavi Dana Republike – 9. januara, koji je postao datum koji simbolizuje slobodu Srba u Srpskoj i prevazišao je običan dan republike kakav slave druge države.\n“Danas je to Dan Republike i dan slobode”, istakao je Dodik.\n“Veoma smo posvećeni zajedničkom radu i onome što je istina”, rekao je Dodik.\n“Јoš više ćemo raditi zajedno, jer je to jedini mogući put. Radiće zajedno i Republika Srpska i Srbija, Srbi i njihove organizacije bilo gdje u svijetu i, naravno, SPC kao sastavni dio narodnog i nacionalnog tkiva”, rekao je Dodik.\n“Voljela bih da smo u vrijeme praznika rasterećeni nekih bremenitih stvari, ali, na žalost, to nije tako i moramo i u svakodnevnom životu da vodimo o tome računa – i o političkim, i ekonomskim temama”, rekla je Cvijanovićeva.\nMilorad Dodik Patrijarh srpski Irinej Željka Cvijanović


Musljiu-Šoši: Kosovskim institucijama nedostaje strategija za članstvo u Savetu Evrope - Kosovo Online\nMusljiu-Šoši: Kosovskim institucijama nedostaje strategija za članstvo u Savetu Evrope\n14. Maj 2022. • 08:55\nPoslanica Demokratske partije Kosova Arijana Musljiu-Šoši kritikovala je čelnike institucija zbog nepostojanja strategije za članstvo u Savetu Evrope, prenosi Ekonomija onlajn.\nOna je navela da su predsednica Vjosa Osmani, premijer Aljbin Kurti i ministarka spoljnih poslova Donika Gervala morali da posete evropske prestonice kada je već bilo planirano da se podnese zahtev za članstvo u Savetu Evrope i da lobiraju,\nMusljiu-Šoši je navela da u ovoj fazi prijava u Ujedinjenim nacijama ne bi trebalo da se odvija bez koordinacije sa prijateljskim zemljama, dodajući da je neuspeh neprihvatljiv.\n"U svakoj aplikaciji moramo biti oprezni i veoma blisko da koordiniramo sa svim prijateljskim zemljama jer nam je potrebna podrška", rekla je Musljiu-Šoši.\nMusljiu-Šoši, koja je i član Odbora za spoljne poslove, kaže da nisu održali nijedan sastanak u vezi sa članstvom u međunarodnim organizacijama.\nGovoreći o pet zemalja članica EU koje nisu priznale Kosovo, ona je rekla da je stalno izražavala zabrinutost po tom pitanju, ali da nije dobila konkretan odgovor od ministarke Donike Gervale.\n"U svakom izveštaju koji je ministarka Gervala podnela pred Odborom stalno sam postavljala pitanje šta se radi sa državama koje ne priznaju, jer u svakom koraku koji preduzmemo u međunarodnoj sferi, tu su pet zemalja koje to blokiraju", navela je poslanica DPK.\nPrema njenim rečima, ministarka Gervala je govorila da je Kosovo u kontaktu sa tim državama i da se nastoji da se dobije njihov glas kada se podnese prijava.\n"U ovom slučaju, Odbor za spoljne poslove dugo spava, nismo održali nijedan sastanak o članstvu u međunarodnim organizacijama i trebalo je da budemo aktivniji", smatra Musljiu-Šoši.\nKosovo Savet Evrope članstvo DPK Ariana Musljiu Šoši Donika Gervala